Legea erabat betetzeko zain\nNafarroako emakumeek sare publikoan abortatu ahal izanen dute. Eskubide hori jasotzen du legeak, baina orain arte ez da bete. Gobernuak egoera hori aldatzeko asmoa agertu du. Akordio programatikoan jaso zuten taldeek gaia, eta departamentua dekretua prestatzen hasia da.\nEdurne Elizondo- Berria\nMaldan gora egin behar izan dute bidea emakumeek, Nafarroan, legez jasoa duten abortatzeko eskubidea erabili ahal izateko. Kriminalizatu dituzte; herrialde horretatik kanpora joan behar izan dute, osasun sistema publikoan haurdunaldia eteteko ebakuntza egiteko aukera ukatu dietelako; eta 2011tik, Antsoainen abortatzeko klinika pribatua zabaldu zutenetik, abortuaren aurkakoen eta Elizaren protestak jasan behar izan dituzte, eskubide hori herrialdean bete nahi izan dutenean. Emakume taldeen aspaldiko eskaera jaso, eta Osasunbidean abortatzeko aukera bermatuko duela iragarri du orain Nafarroako Gobernuak. Osasun Departamentua dekretua prestatzen hasia da, egoera normalizatzeko urratsa egin ahal izateko. Legea erabat betetzeko, azkenean.\n1983. urtekoa da Espainiako Gobernuak abortuari buruz onartutako lehendabiziko legea. 1985. urtera arte ez zen indarrean sartu, ordea, PPk helegitea aurkeztu zuelako Espainiako Auzitegi Konstituzionalean. Lege horren harira, hogei abortu inguru egin zituzten Nafarroan, 1986an eta 1987an, legeak jasotzen zituen kasuetan. 1986. urtean abortatu zuen emakume baten kontrako salaketa jarri zuen Accion Familiar izeneko taldeak urtebete geroago, bai eta emakume hura artatu zuten hiru ginekologoen eta ospitaleko zuzendariaren kontra ere. Epaitegietara ailegatu zen auzia. 1990ean epaitu zituzten medikuak, eta epaileek errugabetzat jo zituzten.\nPablo Sanchez izan zen 1990. urtean epaitutako ginekologoetako bat; gerora, egunkari honetan bertan, argi utzi zuen auzi hura politikoa izan zela, eta abortuaren legea bertan behera uztea bertzerik ez zuela izan helburu. Eragin nabarmena izan zuen auziak Nafarroan, errugabetzat jo bazituzten ere: 1980ko hamarkadako abortu haien ondotik, bertzerik ez zuten egin bertan, 2011n Antsoaingo klinika pribatua zabaldu zuten arte.\n«Bidea zaila izan da», nabarmendu du Begoña Zabalak, Abortatzeko Eskubidearen Aldeko Nafarroako Plataformako kideak, gertatutako horiek gogora ekarri eta gero. Horregatik, ontzat jo du Nafarroako Gobernuak iragarritako neurria. «Bada garaia abortatzeko eskubidea sistema publikoan bermatzeko», nabarmendu du.\nNafarroako Gobernua babesten duten taldeek —Geroa Bai, EH Bildu, Ahal Dugu eta Ezkerra— akordio programatikoan jaso zuten abortuaren auzia. Zehazki, sinatutako hitzarmenak dio gobernuak «bermatuko» duela haurdunaldia eteteko ebakuntzak Osasunbidean egitea. Horretarako ari da Osasun Departamentua dekretua prestatzen. Akordioak jasotzen du, gainera, «berehalako» neurri gisa haurdunaldia botiken bidez eteteko zerbitzua jarriko duela gobernuak martxan. «Urrats hori egiteko moduan dira jada», erran du Zabalak. Eta egin dezatela eskatu die Osasun Departamentuko agintariei.\n«Lanean ari gara». Horixe nabarmendu dute Nafarroako Gobernuko Osasun Departamentutik. Fernando Dominguez kontseilariak irailaren hasieran iragarri zuen urtea amaitu baino lehen aukera izanen zutela emakume nafarrek sare publikoan abortatzeko. «Jarduteko protokoloak prestatzen ari gara, eta zehazten emakumeek zer ibilbide egin beharko dituzten sare publikoan», azaldu dio kontseilariak BERRIAri. «Espero dugu laster martxan jartzea zerbitzua», gaineratu du Dominguezek, baina data zehatzik ez du eman, oraindik.\nKontseilariak argi du UPNren aurreko gobernuek aitzakiak baino ez dituztela erabili Nafarroan abortatzeko eskubidea ez betetzeko. «Borondate politikorik eza izan da arazo nagusia». UPNren azken urteotako argudio nagusietako bat izan da sistema publikoan haurdunaldia eteteko ebakuntzak ezin zirela egin, medikurik ez zegoelako horretarako prest. Zalantzan jarri du hori kontseilariak, eta nabarmendu du hala izanda ere medikuek kontzientzia eragozpena egiteko duten eskubideak ezin duela urratu emakumeek abortatzeko dutena.\nEkonomiaren aldetik ere, sare pribatuaren alde egiteko arrazoirik ez dela uste du Dominguezek. Nafarroako Kontu Ganberak egindako txostena ekarri du gogora. 2013an, txosten horrek agerian utzi zuen abortuak sare publikoan egitea merkeagoa dela gobernuarentzat. «Haurdunaldia eteteak, alde farmakologikotik, 200 euro inguru balio du sistema publikoan; pribatuan, berriz, 450 euro inguru», azaldu du, adibide gisa, Osasun kontseilariak.\nZabalak argi du, Dominguezek bezala, UPNren borondate politikoaren ondorio izan direla abortatzeko eskubidea betetzeko Nafarroako emakumeek orain arte izan dituzten zailtasunak eta mugak. Nabarmendu du, halaber, haurdunaldia eteteko ebakuntzak sare publikora eramatea ez dela egin beharreko urrats bakarra. Agerian utzi du abortatzeko eskubidea bermatzeko moduak ere baduela garrantzia. Ildo horretan, Abortatzeko Eskubidearen Aldeko Nafarroako Plataformako kideak mahai gainean jarri ditu bere kezkak: «Argi dugu administrazioak arreta integrala eskaini behar diola emakumeari; beldur gara, ordea, osasun sisteman harentzat dauden ohiko ibilbideetatik aterako ote duten abortatzeko prozesua, mediku auzi huts bilakatuz; ez lukete martxan jarri beharko bakarrik abortatzeko litzatekeen zerbitzu bat».\nZabalak argi eta garbi erran du egungo gobernuaren arazo nagusietako bat dela administrazioaren egitura, haren organigrama. «Arlo horretan ez gara aldaketak ikusten ari; lehen zegoen bezala jarrai dezan edo zenbaitetan okerrera egiteko urratsak bertzerik ez dute egin. Egiturak berritzeko beharra dago, ordea», esan du.\nAldatu beharreko bertze gai nagusietako bat heziketarena dela nabarmendu du Zabalak. Izan ere, 1997. urtean ordura arteko familia orientazioko eta sexu heziketako COFES zentroak Emakumearen Arretarako Zentro bilakatu zituztenean, heziketaren esparru hori guztia bertan behera gelditu zen: arreta ginekologiko hutserako toki bihurtu ziren. COFES zentroak emakumeentzat eta gizonentzat ziren, baina egitura berriak gizonak kanpo utzi zituen.\nCOFES eredura moldatu\nSexu heziketa bertan behera utzi izanak abortuen kopuruarekin harreman zuzena baduela nabarmendu du Zabalak. 2013. urtean, adibidez, 108.690 abortu zenbatu zituen Espainiako Osasun Ministerioak. «15-44 urte bitarteko 1.000 emakumeko, 11,74. Nafarroan 7,82 da portzentajea, eta Bizkaian, Gipuzkoan eta Araban, berriz, 9,97. Abortu gehienak gazteek eta ailegatu berri diren migratzaileek egiten dituzte. Hezkuntza sistema aztertu, eta agerian gelditzen da sexu heziketa ez dela jorratzen modu zabal batean».\nCOFES zentroek gazteentzako programak bazituztela gogoratu du Zabalak, eta, zentro horien izaera aldatu zutenean, Gazteriaren Etxeko Gozamenez programak bete zuela, neurri batean, zegoen hutsunea. Baina programa hori ere bertan behera gelditu zen.\n«COFES zentroen sistema berreskuratzeko garaia da», erran du Zabalak. Gobernuak berak hori jarri du helburu. Behintzat, hala jaso dute babesten duten taldeek akordio programatikoan; xedetzat hartu dute Emakumearen Arretarako Zentroak «lehengo COFES zentroen eredura moldatzea»; gizonezkoentzat eta emakumezkoentzat izanen lirateke, berriz ere, eta arreta integrala eskainiko lukete. Gobernuak akordioan jaso zuen, halaber, gazteentzat zentroak egiteko aukera aztertzea. Kontseilariak onartu du gazteekin eta migratzaileekin bereziki landu beharreko gaia dela sexu heziketa. «Helburu izan behar dugu nahi ez diren haurdunaldien kopurua jaistea; lehentasuna talde horiek izan behar dute, baina gainerakoak bazter utzi gabe».\nEgungo sistema lehengo COFES zentroen eredura benetan moldatuko ote duten zalantzan jarri du Zabalak. Orain arte hori lortzeko inolako urratsik ez dela egin azaldu du, eta aurreko gobernuek ezarritako egiturei eusteak ez du aldaketa hori laguntzen, haren hitzetan.\nNafarroatik at ere, kezka bera dute hainbat emakume taldek. Abortatzeko Eskubidearen Aldeko Bizkaiko Plataformako kide Idoia Legarretak horixe nabarmendu du: «Nafarroako Gobernuak dio bermatuko duela sare publikoan abortatzeko eskubidea, baina ez dut hori egiteko konpromiso argirik ikusi; ea gauzak nola egiten dituzten. Ematen du bigarren mailako herritarrak garela emakumeok abortatzeko dugun eskubidea berma dezatela eskatzen dugunean».\nBizkaian, Gipuzkoan eta Araban egiten dira haurdunaldia eteteko ebakuntzak sare publikoan. Kasu gehienak, hala ere, klinika pribatuetara bideratzen dituzte Osakidetzatik. Hori salatu du Legarretak. «Ezin dugu hori egiteko erabakia ulertu. Egia da kostua sare publikoak hartzen duela bere gain, baina, abortuak sare publikotik aterata, egoerak behar duen normalizazioa ukatu egiten zaio».\n2014. urtean, 3.329 abortu egin zituzten Bizkaian, Araban eta Gipuzkoan; %80, klinika pribatuetan. Klinika horiek 700.000 euro jaso zituzten ebakuntza horiek egiteagatik. Bilboko Euskalduna klinikak jaso zuen diru gehien urte hartan: 196.000 euro baino gehiago, hain zuzen ere. «Sare publikoak behar dituen azpiegiturak baditu, ez dugu ulertzen besteei ordaintzea zerbitzu bera eskaintzeagatik; zerbitzua garestitu egiten da», erran du Legarretak. «Berma dezatela dugun eskubidea sare publikoan».\nEbakuntzak sare pribatura bideratuz abortuak, nolabait, izaera «klandestinoa» hartzen duela gaineratu du Legarretak. «Emakumeak ohiko ibilbideetatik ateratzen dituzte abortatzeko. Ohiko ibilbideetako profesionalak ezagutzen ditu emakumeak, harremana badu haiekin, baina abortatu nahi badu, kanpora eramaten dute».\nBizkaiko plataformako kideak bat egin du Zabalarekin, eta nabarmendu du arreta integrala eskaini behar diola osasun sistemak emakumeari. Sexu heziketaren esparruan gertatu diren murrizketak salatu ditu, eta emakumeak, anitzetan, bigarren mailako herritar bilakatzen direla beren eskubideak aldarrikatzen dituztenean. «Gure eskubideak ditugu, eta osasun sistemak kontuan hartu behar ditu ditugun eskubide eta behar propio horiek; modu egokian artatu behar ditu».\nNafarroan gobernuak zer urrats eginen duen ikusteko dago. Galdera anitz dago, oraindik ere, erantzunik gabe. Zerbitzua Iruñean zentralizatuko ote duten galdegin du Zabalak, adibidez. Horri buruz ez du deus zehaztu, oraingoz, Osasun Departamentuak. Emakumearen Arretarako Zentroek zer-nolako rola beteko duten ere zehazteke dago.


Donostia Zinemaldia :: Le Moine\nAlvaro Fernández Longoria, Dominik Moll\nBühl (Alemania), 1962. Aita alemaniarra eta ama frantziarra ditu, eta Zinemagintza ikasi zuen New York Hiriko Unibertsitatean. Lehen film luzea, Intimité, 1993an zuzendu zuen. Handik zazpi urtera, Harry, un ami qui vous veut du bien suspensezko filma egin zuen. Canneseko zinema-jaialdian aurkeztu zuten eta lau César sari eskuratu zituen; horien artean, zuzendari onenarena eta gizonezko aktore onenarena (Sergi López). Ondoren, Lemming (2005) zuzendu zuen, Cannesen aurkeztutako beste thriller arduragarri bat.


Italiak uko egin dio GKE baten bertze ontzi bat hartzeari\nLifeline erakundeak 224 migratzaile erreskatatu ditu Libiako kosta parean. Erromak Libiako, Tunisiako eta Maltako agintariei eskatu die haien kosta parean aurkitzen dituzten txalupetako errefuxiatuez arduratzeko.\nAzalberrituta... baina lehengoa\nKolonbian hasi da Duqueren gobernua osatzeko hautagaien izen dantza. Uribistek Justiziaren erreforma eta bake prozesuaren kudeaketa izango ditu lehentasun\n«Europak bakarrik utzi gaitu»\nBosnia eta Herzegovina bihurtu da milaka asilo eskatzaileren etapa berria. Kroaziara gurutzatzeko esperantzaz iristen dira, Serbiatik edo Albaniatik. Halere, Kroaziako Poliziak bueltan bidaltzen ditu Bosniara.\nHainbat estatu kidek errefuxiatuen auzia aztertzeko bilera bat egingo dute igandean\nJunckerrek zehaztu du «ideiak trukatzeko» bilera bat dela. Trumpek iragarri du eten egingo duela familia migratzaileak banatzeko plana\nAEBak NBEren Giza Eskubideen Kontseilutik atera ditu Trumpek\nWashingtonek salatu du eskubideak urratzen diren herriak «babesten» dituztela eta eskubideak errespetatzen dituztenei «eraso» egiten diela


Chicagok galaraziko die jatetxeei 'foie gras' zerbitzatzea | Consumer\nChicagok galaraziko die jatetxeei 'foie gras' zerbitzatzea\nAnimaliei hazten zaien sufrimendua da arrazoia.\nCyrano’s Bistrot foie-gras jatetxe tradizionalenetako bateko erreserbak izugarri igo dira debekua ezagutu zenetik. Abuztuaren 22an indarra hartuko duen udal ordenantza hausten duten lokalek 250 eta 500 dolar bitarteko isunak izanen dituzte.\nPETA animalien defentsarako antolaketan, hain elikagai preziatua debekatzea garaipena izan da. «AEBko hirugarren hiri handienak foie gras debekatzen duenean, produktu hori laster desagertuko da mundu osoan», esan zuen Matt Prescott elkarteko bozeramaileak.\nDuela bi urte, patea debekatzen zuen legea onartu zuen Kaliforniak. Araudi hori 2012an jarriko da indarrean, non eta foie gren fabrikatzaileek ez duten aurkitzen animaliak elikatzeko hain praktika krudela.\nGibela gizentzeko eta produktu zoragarria lortzeko, hil baino aste batzuk lehenago, 30 zentimetro luzeko hodi bat sartzen zaie lepoan, elikagaia digestio-aparatura zuzenean joan dadin.


Kilometroak 2017 Oñatin: Uriartere adierazpenak Hezkuntzaren inguruan\nAzken eguneratzea: 2017/09/24 13:04 (UTC+2)\nHezkuntza sailburuak azaldu duenez, hezkuntza-sistemaren oinarriak "berritzea eta modernizatzea" du helburu akordio horrek.\nHezkuntza arloan akordio bat lotzeko beharra azpimarratu du igande honetan Cristina Uriarte Eusko Jaurlaritzako Hezkuntza sailburuak. Horretarako, sailburuaren hitzetan, eragile guztien parte-hartzea funtsezkoa izango da, eta eztabaida horretan "irakurketa eta ariketa politikoek ez dute lekurik".\nIgande honetan Oñatin izandako Gipuzkoako ikastolen aldeko Kilometroak jaian egin ditu Uriartek adierazpen horiek. Hain zuzen, milaka lagunek parte hartu dute egunaren lehenengo orduetatik Txantxiku Ikastolak antolatutako ekitaldietan.\nJaiaren irekiera-ekitaldian beste hainbat ordezkari politiko izan dira, hala nola, Bakartxo Tejeria Eusko Legebiltzarreko presidentea, Markel Olano Gipuzkoako ahaldun nagusia, Eider Mendoza Batzar Nagusietako presidentea Gipuzkoan, Mikel Biain Oñatiko alkatea, Joseba Egibar eta Maria Eugenia Arrizabalaga jeltzaleak, eta EH Bilduko kide diren Rebeka Ubera eta Xabier Olano.\nBere hitzaldian Cristina Uriartek azaldu duenez, hezkuntza-ikasturte berriaren erronka nagusia izango da Eusko Jaurlaritzak sustatutako "hezkuntza-akordioa lortzea, hezkuntza-sistemaren oinarriak berritzeko eta modernizatzeko asmoz".\n"Helburua beharrezkoa nahiz ulergarria da: gure seme-alaben heziketa eta datozen urteetan jaioko direnen hezkuntza-sistema gaurkotzea", adierazi du sailburuak, "benetan gure gizarteak nahi duen eta behar duen hezkuntza zehaztea". Horretarako, hezkuntza-eragile guztien "parte-hartzea" aldarrikatu du.


Andoainen amonarekin ederki nengoen. Banuen gela bat neretzako bakarrik, eta nahi nuenian sartu eta nahi nuenian ateratzen nintzen!\nHantxe neukan amaren fotoa, mesanotxian amonak jarrita. Herritik atera baino lehenagokoa, ia ia neskato bat zen. Donibaneko fotoak, aita eta bionak, eta geroko neriak, sobre batian jasota neuzkan.\nBagenituen errekaren ondoan metro kuadrado batzuk, amonak han aldatu zituen letxu eta porru eta tipula batzuk, hara joaten ziren auzoko katuak, beti bazuen zerbait haientzat, hexur batzuk, arroz pixka bat, ogi kurrusko zaharrak esniarekin zopa eginda besterik ez bazen. Han bazegoen arbola bat, «ahuntzaren arbola», berak esaten ziona, haren ondoan egoten nintzen ni, arratsaldeko eguzkipian hamakan ederki eta, batzuetan afaldu ere bai!\nMendian bezalaxe zebilen bere txokoan. Leihoak krabelinez beteta, bere amantal petatxatuarekin, bere zapatillekin xirri xarra. Etzuen kalian bizitza askorik egiten, bazuen senideren bat Nafarroan eta bestiak Amerikan urruti!\nNi orduan egunero joaten nintzen eskolara, baina gauza asko enituen entenditzen. Bestiak aurrera zijoazen eta, nik ezin, eta ezin. Batez ere matematikak, numeroek burua hausten zidaten. Diziplina behar nuela, esan zion amonari tutoriak. Egiteko ahalegina, esaten zuen amonak. Egiten nuen, ba. Orduak pasatzen nituen liburuen aurrian baina, enion gustorik hartzen ezerri.\nGainerantzian, klasian ez egotia bezalaxe zen. Burua joan egiten zitzaidan... Normalian etziren ohartzen. Behin ordia, labanarekin pupitrian koxka bat egiten ari nintzen eta, irakaslia atzetik etorri eta, borradoriarekin jo zidan kankarrekoa buruan. Beste behin, barkitoen jolasian ari ginen eta, Dani eta biok almazenian itxi gintuzten. Beste behin, Maite, luze flaka horri kontra egin niolako hiru eguneko bidali ninduten etxera. Orduan, amonaren pena! Handik aurrera pixka batian txintxoxiago portatu nintzen.\nLagunekin ere izan nituen nere gorabeherak. Hasieran, patioan futbolian ari eta, gabatxoa deitzen zidaten. Nik puto kasorik ez. Baina, egun batian Josu, ni baino zaharragoa eta haundiagoa zen bat, morua deitu zidalako direkto batekin lurrera bidali nuen. Geroztik inork etzidan mororik esan. Gero hasi ziren: Jim, tximino, eztakit zer. Hori, arboletara bestiak bano hobekiago igotzen nintzelako zen. Azkenian Tximi gelditu nintzen.\nBehintzat lehenengo kurtsoa nola hala pasa nuen. Bigarrena ez.\nBigarren urtian amona sillatik erori, hanka hautsi zuen. Bapatian, medikuak pinturan etzituena ikusi nahi, residentziara joan behar, eta pixka bateko!\nHala zela, hirugarren egunian, bera bakarrik jeiki eta komunian luze erori zen, orain kadera eta bi kostilla ere puxkatu zituen! Abisatu ziguten, joan ginen Migel eta biok, han zen, buruan ere kolpia hartu zuen eta pixka bat txorabiatuta zegoen, hitz egiten zuen baina, ez genion gauza askorik entenditzen, hori bai, goxo goxo parre egiten zuen!\nEgin zuen residentzian hilabete luzia, bitartian ni bakarrik egon nintzen etxian, gero berriz, zegoen bezala herrira joatia etzela komeni eta, zaharren etxian sartu zuten.\nMigelek asistentari esan zion guk hartuko genuela baina, han hobeto atendituko zutela, esan zigun harek. Ni oso gaztia nintzelako eta, Migel berriz, zebilen bezala zebilelako, etzen gurekin fidatzen sobrare!\nGero nerekin hasi ziren. Aitaren bila ibili ziren, alperrik. Erabaki zuten ni etxian ezin nintzela bakarrik egon. Psikologo batekin ere hitz egin nuen. Nola eskolan «problemak» nituen, eta nola enuen «behar zen maila» ematen, etxian bakarrik enintzela ondo, atera zuten. Baina batak bestiarekin zer ikusirik etzuen. Ni etxian ederki nengoen!\nTotal, Migelen pisuan sarrarazi ninduten. Migelek esan zuen: Bai, bai, ederki moldatuko gara. Jarri genuen haren gelan beste ohe bat, han gelditu nintzen.\nZe, etxe hura udaletxiak pagatzen baitzuen. Amonaren etxia ere, Ormazabalena zena, udaletxiak pagatzen zuen, parte batian benpein, amonaren pentsioarekin ez baitzen iristen!\nEtxe hori, Migelen etxia, herritik aparte dago, poligonoaren ertzian, autobiaren ondoan. Etxe zahar bat da, hezia, eta hotza, radiadore bakarra zegoen, eta baldetik poto batekin ura gainetik botata garbitu behar genuen!\nEtxian Sixto ere zegoen. Reformatoriotik zetorren, han baten batek labanarekin sudurraren punta ebaki zion. Zaldiarekin engantxatuta zebilen, batzuetan diru asko ibiltzen zuen! Pentsatzia duzu, nola lortzen zuen... Hitz egiten zuen modu batian, nik ez bainion entenditzen, Migelek traduzitu egiten zizkidan harek esaten zituenak. Neri ere espainolez ondo egitia kosta egiten zait! Omen daukat azento arraro bat...\nZentruan egiten genituen grupoko terapiak. Disko bat jartzen zuten, eta bakoitzak nahi zuen tresna jo, eta nahi bazuen kantatu ere bai. Nik behin garraxi egin nuen, hori ere enuen egin behar. Psikologoa beti ari zen eta bere kalkuloak egiten.\nNik eskolan segitzen nuen, baina gogoa non nuen! Liburuetan ez behintzat...\nHalako batian, gaixotu nintzen. Tripan min latz bat, sartu zidaten tubo luze bat estomagoan, gastritisa zela esan zidaten, pastilla batzuk eman zizkidaten. Larruan ere problemak izan nituen, hemen hongoak, han zorriak, nahi adina xomorro!\nHori, esan nionian Sakiri: zer eta zer izan nuen esan nionian: Aparta hadi hortik, esan zidan, kutsatu egingo didak eta! Gero ipurdian azkuria zuela eta: Bazabilkidak hemen hire akain horietako bat... bera beti burlan, holakoa baita!


Kanpora begira | Bizigiro | Berria\nAzken asteetan, ETB2ko 360 grados saioa ikusiz amaitu dut astea. Gustura ikusi ditut, esaterako, azken bi atalak, Los tentáculos de Interior eta Operación Ciudadanos: ¿qué hay detrás? izenekoak. Gaiak, oro har, interesekoak eta ongi landuak iruditu zaizkit. Elkarrizketatuak ere, salbuespenak salbuespen, esatekoa zutenak. Eta aurkezlea, kasuren batean izan ezik —parekoaren pisuak eraginda edo—, galdera interesgarriak eginez eta gaiari ongi helduz.\nDena den, baditut zalantza txiki batzuk. Esaterako, eta ikasturteko erreportajeen izenburuei erreparatuta frogatu litekeen bezala, ETB1en begia inguruan jartzen den bitartean, ETB2ren ardatza hegoalderago jarrita dago. Aipatu bi gai horiei, Gürtel auziari, Konstituzioaren egoerari edo Espainia hartzen ari den eskuinerako joerari eskaini dizkiote saioak. Beste batzuk Kataluniako egoerari eskaini dizkiote. Batez ere, azken aldian, badirudielako onartua dagoela, gurean, Madrilgo erakundeak iparra galduta daudela, demokrazia terminotan. Ziur naiz, pribatuan galdetuko bagenu, onartuko litzatekeela hori lehen ere gertatzen zela. Gaur publikoki baztertzen diren estrategia horiek ez direla berriak, inondik inora. Iduri du, ordea, horiek iraganean edo gaur modu esplizituan publikoki onartzeak debekatuak zilegitzea esan nahi zuela eta duela, zenbait gairen kasuan. Lantzen diren moduagatik, estatuaren ustelkeria gaur goizean sortu dela iradokitzen da. Eta ez da horrela. Bestalde, gutxi izan dira gure inguruari eskainitako saioak. Eta, begirada hori ere, kezkagarria zait. Izan ere, aipatu gaiak ez zaizkigu, inolaz ere, arrotzak. Izango dute, hemen ere, enpresek eragina gure alderdi eta erakundeetan. Hemen ere, badira hainbat kasu irekita auzitegietan, erakunde eta ordezkari politikoen jardun desegokiak direla medio. Eragingo dute erakundeek eta alderdiek hedabideen egunerokoan. Edo ahaleginduko dira horretan, behinik behin. Eta, txosten ofizialen arabera, tabu den gai horietako batean izan zuen esku hartzerik gure polizia erakundeak. Sinesgarritasun horretan du, izatekotan, arrakala 360 grados-ek. Kanpoan erraza da hazka egitea, batez ere, ustelkeria eta praxi okerra onartuak direnean. Etxekoak ipurdi bistan uztea ez da hain erraza. Hori egin artean, nekez sinetsiko dugu alde orotarako begirada daukatela.


apirila 2020 - Slump doktorearen zaintiratua\n2019ko ekainaren 3an publikatu zuen Unai Iturriagak lehenbiziko tira grafikoa Gara egunkarian, Zugazart sinadurapean, amaren abizenetik (Zugaza-Artaza) hartua. “Eskerrik asko, Tasio!” mezuak hartzen zuen tiraren ia osoa. Javier Etayo, Tasio. Egin egunkarian 1991tik hura itxi zuten arte, Euskadi Información-en gero, eta Gara-n 1999az geroztik, egunero hutsik egin gabe, iaz erretiroa hartu zuen arte. “Zorrotz eta garratz merezi zutenekin. Maitasunez eta samurtasunez behar...\nJesús Loroño Arteaga (Larrabetzu, 1926-1998), Larrabetzuko lehoia, 1944tik 1962ra izan zen txirrindulari profesionala. Eskalatzaile trebea zen, eta 65 garaipen lortu zituen, 1957ko Espainiako Vuelta tartean. 1953an Frantziako Tourreko mendiko saria irabazi zuen, eta Espainiako mendi txapelketa 1954an. Eibarko Bizikletan (gerora Arrateko Igoera, eta Euskal Bizikleta ondoren) bitan nagusitu zen, 1956an eta 58an. Loroñok lehia estua –hitz gogorragoak ez erabiltzearren– izan zuen Federico...\nFrancisco Gabikagogeaskoa Ibarra, Patxi Gabika (Ispaster, 1937- 2014), 1961tik 1972ra izan zen txirrindulari profesionala, KAS taldean beti (1968-69an salbu). 21 garaipen lortu zituen, 1966ko Espainiako Vuelta tartean. Urte horretan, gainera, zazpigarren amaitu zuen Frantziako Tourra; eta urtebete geroago, Italiako giroan etapa bat irabazi zuen. 1965eko ekainean elkarrizketatu zuen “Jarraiko Saizarbitoria” antzezle-kazetariak. Halaxe kontatzen du Zeruko ARGIA hartan:...


"Codex Sinaiticus"eko lehen pergaminoak eskuragarri daude jada Interneten | Consumer\n“Codex Sinaiticus”eko lehen pergaminoak eskuragarri daude jada Interneten\nIV. mendeko Biblia honen orrialde guztien digitalizazioa egia izango da 2009an.\nJoan den ostegunetik Interneten faksimile-edizioan daude “Codex Sinaiticus”-eko lehen pergaminoak, IV. mendeko Biblia eskuz idatzia. Leipzigeko (Alemania) Unibertsitate Liburutegiak adierazi zuenez, 390 pergamino -Itun Berria osorik eta Itun Zaharraren erdia, greko zaharrean idatzitakoak- Interneten egongo dira 2009an.\nLehen-lehenik, Leipzig-en gordetako 43 orrialdeak eskainiko ditu sareak, baita Londresko British Library-n dauden Itun Zaharreko batzuk ere. Beste pergamino batzuk Santa Katalina monasterioan, Sinai mendian (Egipto) eta Errusiako Liburutegi Nazionalean daude, San Petersburgon.\nBertsio digitala ez da testuaren erreprodukziora mugatzen, osorik maiuskulaz idatzita, espazio eta irudirik gabe, baizik eta film digital gisa aldatzeko aukera ematen du, paragrafoak mugitzeko eta transkripzio grekoa eta itzulpen alemaniarra tartekatzeko aukerarekin, Unibertsitateko Liburutegiak adierazi zuenez.\nUlrich Johannes Schneider liburutegiko zuzendariak proiektua aurkeztean adierazi zuenez, Biblia horren “on line” edizioa, munduko zaharrenetako bat, eta “Codex Vaticanus”, IV. mendekoa, “mundu guztiarentzat eskuragarri” izango da.\nKonstantin von Tischendorf teologoak Santa Katalina monasterioko paperontzi batean aurkitu zuen “Codex Sinaiticus”, 33,5 zentimetroko zabalera eta 37,5 zentimetroko altuera duena. Eskuizkribuaren edizio digitala Liburutegi Britainiarrak, Leipzigeko Unibertsitate Liburutegiak eta San Petersburgokoak batera egiten ari dira.\ncodex siniticus edizio liburutegia pergaminos-eu testamentu


Ekonomia Jardueren gaineko zergak ordaintzeko epea zabalik | Bergarako Udala\nEkonomia Jardueren gaineko zergak ordaintzeko epea zabalik\nBergarako Udala-k Az, 2019-10-02 12:31-n bidalia\nBergarako udalerriko zergapekoei jakinarazten zaie Ekonomia Jardueren gaineko Zergaren 2019ko erreziboak ordaintzeko epea, lekuak eta medioak ondokoak direla:\n2019ko urriaren 1etik 2019ko azaroaren 11ra.\n-Helbideratutako erreziboak, baimendutako finantza erakundeetan eta zergapekoak agindutako kontu korrontean zordunduko dira 2019ko azaroaren 11n. -Helbideratu gabeko erreziboak, ostera, zergapekoak adierazitako zerga-helbideetara bidaliko dira, eta ondoko moduetako batean egingo da ordainketa:\n: Udaletxeko B@Z -Bergararren Arreta Zerbitzua- bulegoan, astelehenetik ostiralera, goizeko 7:30etatik 15:30etara, edota, ostegunetan, arratsaldeko 16:00etatik 19:00etara; Ordainketa egiteko debitu- nahiz kreditu-txartela, legezko dirua edo Bergarako Udalaren aldeko txeke izenduna erabiliko da.\n: Udaletxean kokaturiko bulego elektronikoko kutxazainetan ere egin daiteke ordainketa, astelehenetik igandera, goizeko 06:00etatik gaueko 22:00etara bitartean.\n: Finantza Erakunde kolaboratzaileetako bulegoetan, kutxazainetan, banku elektronikoetan edota ordainketa pasabidea dela medio: www.bergara.eus.\nMartxoak 30, Astelehena\nUdalerriko hiru ludotekek zerbitzua eskaintzen jarraitzen dute\nUdalak zerga eta tasen ordainketak eten egingo ditu\nSnorkle egiteko maskarak izanez gero, 010 eta 092 telefono zenbakietara deitu\nAstelehenean ez da ohiko osoko bilkurarik egingo\nIndarkeria matxista kasuetan laguntzeko telefono eta whattsapp zenbakia Udalaren eskutik\nLarunbat eta igande honetan Udalak goizez egingo du Covid19rekin lotutako telefono bidezko arreta


Norvegia Europako txapeldun - Nafarberri\nHome eskubaloia Kirola Norvegia Norvegia Europako txapeldun\nNorvegia Europako txapeldun\nUnknown ordua: 11:09 eskubaloia, Kirola, Norvegia,\nArgazkia: globedia.com webguneari esker zuenganatua.\nNorvegiako emakumezkoen eskubaloi selekzioak bederatzigarren aldiz irabazi du Europako Txapelketa. Titulo berri honekin azken hogei urteetako nagusitasuna eta arrakasta luzatu du. Norvegian, eskubaloia herrialdeko kirol nagusietako bat da.\nNorvegian emakumezkoen kirolaren aldeko apustua egin dute. Hori ere futbolean nabaritzen den gauza da. Emakumezkoen selekzioak Munduko Kopa irabazi du eta txapeldunorde izan da. Gainera, birritan izan da Europako txapeldun.\neskubaloia, Kirola, Norvegia\neskubaloia Kirola Norvegia


Orain dela egun batzuk izandako eraso matxista gaitzetsi du udalak : Bidasoko Hitza\nOrain dela egun batzuk izandako eraso matxista gaitzetsi du udalak\nUdalak "hurbiltasuna eta elkartasuna" helarazi dizkio erasotutako emakumeari. Ez da gertaeraren gaineko informazio gehiagorik zabaldu.\nOrain dela egun batzuk izandako eraso matxista salatu du udalak.\n“Gaitzespen irmoena” agertu nahi izan du Hondarribiko Udalak orain dela egun batzuk gertatutako eraso matxistaren aurrean. Erasotutako emakumeari “erabateko hurbiltasuna eta elkartasuna” helarazi nahi izan dio udalak, eta bortizkeria matxista pairatzen duten biktimei zuzendutako Gizarte Zerbitzuen babesa haren eskura jarriko duela adierazi du. Ez da gertaeraren gaineko informazio gehiagorik zabaldu.\nHondarribiko Udala osatzen duten alderdi guztiek sinatutako adierazpenaren arabera, “tankera horretako eraso guztiek gizon zein emakumeen, eta oro har, gizarte osoaren, errespetuzko bizikidetza demokratikoa urratzen dute, eta, giza-eskubideen urraketa diren neurrian, gure herrian eraso sexistak erabat lekuz kanpo daudela nabarmendu nahi du Hondarribiko Udalak. Pertsona guztiek, emakume nahiz gizaseme, elkarrekin duintasunez eta segurtasunez bizitzeko eskubidea baitugu”.\nErasoen oinarrian gizon eta emakumeen artreko “berdintasun falta” dagoela agerian uzten dute halako gertakariek tokiko gobernuarentzat, eta hori “prebenitzea, detektatzea eta horri erantzutea denon egitekoa” dela ohartarazi du.\nAzkenik, udaleko Gizarte Zerbitzuak indarkeria pairatzen duten emakumeen esku daudela gogorarazi dute, baita horien telefonoa ere: 943 11 12 91. Halaber, Emakunderen 900 840 111 eta SOS Deiak-eko 112 zenbakiak ere erabilgarri daudela adierazi du udalak.


2021EKO BILBAOAURRERA | KULTURAKO ETA SORKUNTZAKO PROIEKTUEN POLTSA – Bilbao Kultura\nHome » 2021EKO BILBAOAURRERA | KULTURAKO ETA SORKUNTZAKO PROIEKTUEN POLTSA\nBILBOKO UDALAK KULTURAKO ETA SORKUNTZAKO PROIEKTUEN POLTSA BAT SORTU DU\nCOVID-19ak sortutako osasun-krisia desafio global oso garrantzitsua da eta, osasunaren arloko garrantziaz gain, eragin handia du gizartean eta ekonomian. Munduko hiri eta eskualde guztiak zalantzazko agertoki bati aurre egiten ari gara, jarduera ekonomikoari eta enplegura eta bestelako gizarte-arazoei dagokienez.\nTestuinguru horretan, Bilboko Udalak neurriak eta ekintzak jarri ditu abian osasun-krisiaren eragina arintzeko, jarduera ekonomikoa eta enplegua suspertzeko eta uriaren bizitza mantenduko duen kultura-jarduera sortzen laguntzeko.\nKultura- eta sorkuntza-proiektuak hautatzeko deialdi hau 2021eko Bilbao Aurrera Plana, Gizarte- kohesiorako, ekonomia eta enplegua suspertzeko eta Bilboko kulturaren aldeko Neurrien Plana planaren barruan sartzen da, COVID-19ak sortutako egoeraren aurrean neurrien multzo integral gisa, beste erakunde batzuk diseinatzen eta ezartzen ari diren neurriekin koordinatuta eta haien osagarria. Hain zuzen ere, Planean adierazitako hirugarren eremuari dagozkio, hots, kulturaren eta sorkuntzaren industriei. Sektore hori oso garrantzitsua da gizarte- eta ekonomia-garapenari dagokionez, eta nabarmen laguntzen du uriaren kultura-dinamizazioan, baina errealitate bat du: pertsona autonomoek, ETEek, mikroenpresek eta elkarteek osatutako sektorea da, oso modu berezian jasan ditzakeena pandemia horrek eragindako ondorioak.\nAzaldutakoa oinarri hartuta eta egoera zail horretan sektoreari laguntzeko, Gobernu Batzordeak, 2021eko martxoaren 31ko batzarrean, “Bilboko Udalak 2021eko Bilbao Aurrera Planaren barruan gauzatu beharreko kulturako eta sorkuntzako proiektuak hautatzeko deialdiaren oinarriak” onartu ditu.\n1. Proiektuak hautatzeko deialdiaren helburua eta xedeak\nBilbon kultur jarduera sustatzeko eta COVID-19ak uriko kultur eragileen artean egindako ondorioak arintzeko, 2021eko Bilbao Aurrera deialdia egin da proiektuak hautatzeko.\nDeialdi honen xede nagusia da kulturaren eta sormenaren sektoreko profesional autonomoen, enpresen edo beste era bateko entitateen proposamenak jasotzea, egoitza nagusia Bilbon badaukate. Proposamen horiek uriko kultur jardueren programazioan sartuko dira, 2021ean.\nAhalik eta eragile gehien egon daitezen eta ahalik eta jarduera gehien sor daitezen, proiektuen zenbait kategoria ezarri dira. Udalaren ekarpenak ez du inolaz ere gaindituko kontratu txikietarako aurreikusitako muga. Deialdian gehienez ere 59 proiektu hautatuko dira, 2. puntuan aipatzen den diruz hornituta.\n2021eko Bilbao Aurrera proiektuen poltsaren aurrekontua, guztira, 500.698 eurokoa da.\nGuztira, 59 proiektu hautatuko dira, kategoria hauetan banatuta:\nA kategoria: 20 proiektu, 2.000 eurokoak.\nB kategoria: 15 proiektu, 5.000 eurokoak.\nC kategoria: 12 proiektu, 10.000 eurokoak.\nD kategoria: 12 proiektu, 14.900 eurokoak.\nEmandako zenbatekoa kategoria bakoitzari dagokiona izango da, eta ezin izango da tarteko edo bestelako kopururik eman.\nProiektuaren zenbatekoan era guztietako gastuak edo kostuak sartuko dira, salbu BEZa, hori profesional, enpresa edo entitate onuradunari ordainduko baitzaio, dagokion zerga-tasaren arabera.\nKategoriaren batean ez bada aurkeztu behar beste proiektu, edo irizten bazaio aurkeztutakoek ez dutela behar besteko kalitaterik, aukeran izango da kategoria horretarako izendatutako dirua beste kategoria batean pilatzea eta, beraz, gerta liteke gehienez ere hauta daitezkeen proiektuen kopurua aldatzea. Hala ere, deialdiaren aurrekontu osoa ez da gaindituko (500.698 €).\nProiektuak hautatzeko eskumena izango duen organoa Balorazio Batzordea da, Bilboko Udaleko Kultura Saileko zinegotzia izango duena buru, eta Kultura Saileko zuzendaria eta Bilbao Ekintzako zuzendaria edo haiek eskuordetutako pertsonak izango dituena kide. Kultura Saileko teknikari bat izango da idazkaria; berba egin ahal izango du baina ez du botorik edukiko. Jasotako proiektuen bolumenaren arabera, eta lana errazte aldera, Balorazio Batzordeak aurretiazko txostenak eskatu ahal izango dizkie Kultura Saileko edo Bilbao Ekintzako teknikariei; txosten horiek ez dira lotesleak izango.\nProiektuak 2021ean egin beharko dira.\nProiektuak edozein kultur edo sormen sektoretakoak izan daitezke. Deialdi honen ondorioetarako, eta Kulturaren Euskal Behatokiak erabili ohi dituen sailkapenei jarraituta, kultur eta sormen sektoreetan sartuko dira jarduera hauek:\nArtikulazioko zerbitzuak (heziketa artistikoa, bitartekaritza, ikuskizunen antolaketa eta ekoizpena, kulturaren arloko aholkularitza eta kudeaketa…)\nZeharkako kultur jarduerak\nProiektuen aurrekontuan jasota egon beharko da jarduera osorik gauzatzeko behar den dirua, barne direlarik norbere ordainsariak, kontratatzen diren langileen gastuak, azpikontratazioak, ekoizpen gastuak, lekuen alokairuak, publizitatea eta abarrak.\nProiektu guztiek unean uneko osasun-egoerara egokituta egon behar dute, indarrean dagoen araudia betetzen dela bermatuz eta, zehazki, Covid-19ari aurre egiteko beharrezkoak diren segurtasun-neurri guztiak (edukiera, pertsonen arteko distantzia, pertsonak elkartzeko mugak, ordutegiak, etab.).\n2021eko Bilbao Aurreraren deialdian Bilboko kultura eta sormen sektoreen ordezkari diren pertsona fisiko edo juridiko guztiek aurkeztu ahal izango dituzte proiektuak (3. puntuan adierazi bezala), baldintza hauek betetzen badituzte:\nAutonomoak izatea edo ETE, mikroETE, elkarte edo fundazioen bidez jardutea.\nBilbon edukitzea egoitza.\nJarduteko gaitasun osoa edukitzea.\nSektore publikoko kontratuei buruzko 9/2017 Legean kontratuak egiteko ezarritakodebekuetan ez egotea.\nProiektua egiteko behar den kaudimena izatea, eta hori egiaztatzeko aski izango da azken hiru urteetan izaera bereko edo antzeko proiektu bat egin izana, deialdian aurkeztutako proiektuaren zenbateko berekoa edo handiagokoa.\nPertsona juridikoen kasuan, proiektua egitea estatutuetan edo sorrerako arauetan berezkoak dituzten xede, edo jarduera eremuaren barruan egotea.\nJEZean alta emanda egotea.\nZergen arloan eta Gizarte Segurantzan zorrik ez edukitzea.\nAdministrazioek, sozietate publikoek eta horietako edozeini lotutako edo haren mendeko entitateek ezin izango dute proiekturik aurkeztu Bilbao Aurrera poltsan.\n2021ean Bilboko Udalaren Kultura Sailaren dirulaguntza izenduna daukaten eskatzaileek ezin izango dute proiektu bera aurkeztu. Poltsa eskuratu nahi badute, diruz lagundutako proiektua ez den beste bat aurkeztu beharko dute.\nPoltsa honi dagokionez, Europako Batzordearen 651/2014 Erregelamenduak emandako Enpresa Txikien (ETE) definizioa hartuko da kontuan.\nEskatzaile bakoitzak proiektu bakarra aurkez dezake deialdian. Kategoria aukeratu beharko du (A, B, C edo D).\nProiektuak 2021eko maiatzaren 7ra arte aurkez daitezke.\nProiektuak, 6. puntuan zehazten diren agiriekin, posta elektronikoz aurkeztuko dira, helbide honetan: cultura@bilbao.eus Proiektuak euskaraz edo gaztelaniaz bidal daitezke.\nProiektuak aurkeztu ondoren, parte-hartzaileei egin beharreko komunikazio eta jakinarazpenak posta elektronikoz egingo dira.\nDeialdian sartzeko eskaera egiteko, hiru eranskin bete beharko dira (www.bilbao.eus edo\nwww.bilbaokultura.eus webguneetan jaitsi daitezke):\nI. Eranskina: Eskabide fitxa, eskatzaileak edo, kasua bada, entitatearen legezko ordezkariak sinatua.\nIII. Eranskina: Deialdian parte hartzeko baldintza guztiak betetzeari buruzko erantzukizuneko adierazpena.\nHiru eranskin horiekin batera, egoitza soziala edo helbide fiskala Bilbon dagoela frogatzen duen dokumentazio administratiboa aurkeztuko da.\n6.1. Proiektua (II. Eranskina)\nProiektua II. Eranskineko eredu digitalean beteko da (webgune berberetan jaitsi daiteke), eta item hauek bete beharko dira:\nAukeratzen den kategoria (A, B, C edo D).\nProiektua aurkezten duen enpresa, erakunde edo profesional autonomoaren ibilbideari/esperientziari buruzko informazioa.\nDeialdian sartu nahi den proiektuaren azalpena. Ebaluazioa errazteko, ondoren azaltzen den hurrenkeran, epigrafe hauetako informazioa jasoko du proiektuaren azalpenak:\na. Proiektuaren izena\nd. Proiektua non egingo den eta, egoki bada, proposatzen diren espazioen kudeatzaileen oniritzia daukala.\ne. Proiektua egiteko behar diren baliabide materialak eta teknikoak.\ng. Aurreikusitako eragina: zein publikori zuzentzen zaion (publiko-motaren deskribapena eta proiektua zenbat pertsonarengana iritsiko den), hedabideetan eta sare sozialetan aurreikusitako eragina, urian aurreikusitako eragin ekonomikoa.\nh. Euskararen erabileraren sustapena.\ni. Proiektuaren aurrekontu zehaztua eta banakatua dagozkion partidetan, II. Eranskineko “Aurrekontu fitxa” erabilita (proiektuaren datuak).\nII. Eranskinean adierazten dira erabili beharreko tipografia, lerroartea eta gehieneko luzera.\nOhar horiek derrigor bete behar dira.\nEskatzaileek informazio osagarria erantsi ahal izango dute proiekturako garrantzitsua dela uste badute (testuak, irudiak, planoak, etab.), gehienez ere 15 orrialde dituztenak.\nProiektuen Balorazio Batzordeak egiaztatuko du eskaerek deialdiko baldintza guztiak betetzen dituztela eta, egoki bada, akatsak edo guztiz beteta ez dauden dokumentuak bilatuko ditu. Horrelakorik aurkituz gero, 10 eguneko epean akatsak zuzentzeko eskatuko dio eskatzaileari.\nProiektuan hautatzeko, Balorazio Batzordeak adierazle eta irizpide hauek ebaluatuko ditu:\nProiektuaren kalitatea, interesa, bideragarritasuna, berrikuntza eta aurrekontua eskainitako prestazioetara egokitzea: 60 puntu gehienez.\nAurreikusitako eragina (publikoa, ikusgarritasuna, eragin ekonomikoa urian): 30 puntu gehienez.\nEuskararen erabilera sustatzeko ekarpena: 10 puntu gehienez.\n9. Baztertzeko arrazoiak\nBalorazio Batzordeak deialditik kanpo utz ditzake deialdian aurkeztutako proiektuak, inguruabar hauetako bat gertatzen denean:\nDeialdiko laugarren klausulan ezarritako baldintzak betetzen ez dituzten pertsonek edo erakundeek aurkeztutakoak.\nHelburua kulturaren edo sormenaren esparrutik aldentzen dela edo zeharka lantzen duela uste denean.\nJarduera osorik egitea aurreikusten ez duen aurrekontua dutenak, eta beharrezkoa denean Udalak beste edozein gastu gehigarri egitea, edo behar bezala kreditatuta ez dagoen beste erakunde batzuen finantziazio osagarria behar izatea.\n“Proiektuaren kalitatea, interesa, bideragarritasuna, berrikuntza eta aurrekontua eskainitako prestazioetara egokitzea” atalaren balorazioan 30 puntu baino gutxiago lortzen dutenak.\n10. Proiektuak hautatzea eta jakinaraztea\nBalorazio Batzordeak egindako ebaluazioaren emaitza zehazten duen txostena egingo du, aurreko artikuluan jasotako irizpideak aplikatuta. Txosten horretan hautatu beharreko proiektuak proposatuko ditu.\nTxosten hori www.bilbao.eus webgunean argitaratuko dira.\nBalorazio Batzordeak kategoria bakoitzeko ordezkoen izenen zerrenda proposatuko du, hautatutako proiekturen bat ezin bada egin, dela uko egiteagatik, dela beste edozein arrazoirengatik.\nBalorazio Batzordeak hilabete eta erdi izango ditu, gehienez, proiektuak hautatzeko proposamena egiteko, eskaerak aurkezteko epea bukatzen denetik hasita.\nEdozelan ere, hautatutako proiektuen zerrenda zuzenean jakinaraziko zaie eskatzaileei posta elektronikoaren bidez.\nEbazpenaren jakinarazpenean, hautatuari adieraziko zaio 20 egun balioduneko epean honako dokumentazio hau aurkeztu behar duela:\nEntitatearen IFZren kopia edo, pertsona fisikoen kasuan, NANaren kopia.\nLegez gaitutako entitatearen estatutuen kopia eta, entitateak badira, inskripzioaren ziurtagiria.\nJEZean alta emanda egotearen ziurtagiria.\nZergen arloan eta Gizarte Segurantzan zorrik ez edukitzea ziurtatzen duen agiria.\nKaudimena ziurtatzea; horretarako nahikoa izango da azken hiru urteetan izaera bereko edo antzeko proiektu bat egin izana justifikatzea, deialdian aurkeztutako proiektuaren zenbateko berekoa edo handiagokoa. Proiektua norentzat edo zein erakunderentzat egin den adierazi beharko da.\nAurkezten diren agirietatik deialdi honetan ezarritako baldintzaren bat betetzen ez dela egiaztatzen bada, proiektuaren hautaketa indarrik gabe utziko da. Kasu horretan, bai eta hautatutako pertsonak edo entitateak uko egiten badio ere, Balorazio Batzordeak erabaki ahal izango du, beste deialdi bat egin beharrik gabe, dagokion kategoriako ordezkoen izenen zerrendako hurrengo proiektua hautatzea.\nDeialdia osorik edo zati batean eman gabe utz daiteke.\n11. Kontratua esleitzea\nKontratua esleitu baino lehen, proiektuen datak eta behin betiko kokalekua erabakiko dira, aukeratu diren pertsonekin edo entitateekin. Izapide hori bete ondoren, Udalak kontratua esleituko du, kontratu txikiei dagokien tramitazioaren arabera.\nKontratua gauzatzearen ondorioz jaso beharreko zenbatekoen % 50erainoko aurrerakina eska dezake esleipendunak. Horretarako, dagokion bermea aurkeztu beharko du.


-tu orduko [Sareko Euskal Gramatika]\n-tu orduko menderatzaileaz aldiberekotasun estua adieraz daiteke, hau da, mendeko perpauseko gertakaria gauzatzen denean perpaus nagusikoa “jadanik” eman dela. Halakoetarako, ordukoxe/ordu aldaerak ere erabiltzen dira maiz. Aldiberekotasun sekuentziala adierazteko ere erabili daiteke, hots, bi ekintzak denbora tarte jakin batean batera gertatzen direla azaltzeko. Halakoetan, berehala, behingoan eta antzeko aditzondoak eransten zaizkio menderatzaileari. Horrez gain, aurrekotasuna azaltzeko ere baliatzen da -tu orduko forma, ondoz ondo gertatzen diren ekintzak lotuta.\nHamarrak ziren ni Bilbora orduko. (aldiberekotasun estua)\nIritsi orduko, berehala ezagutu zuen neskalaguna. (aldiberekotasun sekuentziala)\nAgurtu nazazu etxetik atera orduko. (aurrekotasuna)\nGorputzak bizizekos bear du prezisoki arima, ta au faltatu orduko, berla datza ila, naiz erresuzitatu bear barin badu ere azken juizioko egunean, itzulzen zaikolaik berriz arima. (Sermoiak, Lizarraga)\nBada aiek ain itsusia, ta ain eria paratu bazute arima on gura, nola paratuko dute bekatu mortaleek? bulusten du arima bekatu mortalak birtuteen gala ta adornuas; bekatu mortala sartu orduko, atrazen dire boladan birtuteak ta Espiritu Sanduaren donoak: ala nola usadorre batean sarzen delaik usojanzale bat, bolazen baitire uso guziak; ta ala nola palazio batean sarzen direlaik ladronak, ta errobazen dutelaik den guzia. (Sermoiak, Lizarraga)\nBurrukea jazo ta astebete igaro orduko, Mundaka ta Bermeoko kalietan, neska-mutil gazteak, abesauten ebezan urrengo doazan koplak: Karlos-geizto zittalak Beti amorruka Martin-zaldigaz nonbait Egin dau burruka. (Josecho, Echeita)\nGaur ere sartuko dute urdallean pitxar bata gutxienez, ta goizaldea etorriko da oiek etxera orduko, buruak urdiñak dauzkate baña». (Garoa, Aguirre, D.)\nEtxera orduko, zerua ilun zegoen. (Putzu, "Txillardegi")\nBaina, etxetik atera orduko, geure baitarik ohartzen gara, jakitatearen eta sinestearen artean badela uste soila. (De re publica edo politikaz, Xarriton, P.)\nJainko-gizon lanak egin orduko eskapatzen nintzen biziaren eremuetara, tribuko kristauen laguntzen, noiz hargintxo, lurrezko etxeetan, noiz egurgile oihan oparoetan. (Azken apeza, Aintziart, P.)\nEuskara Institutua, EHU, "-tu orduko", Sareko Euskal Gramatika (SEG), www.ehu.eus/seg


joxemiel bidador - Joxemiel Bidador, adiorik ez\nMezua: Joxemiel Bidador, adiorik ez\n2010-03-02\t14:49:48, Atalak: joxemiel Joxemiel Bidador, adiorik ez\nBerria.info Joxemiel Bidador idazle eta ikertzailea hil dagara.net Joxemiel Bidador dantzari, ikertzaile eta idazlea hil daEuskalerriairratia Joxemiel Bidador joan zaigu, gure arteko batArgia Joxemiel Bidador idazlea hil da dantzan.com Joxemiel Bidador hil dasustatu.com Joxemiel Bidador hil dasusanews Joxemiel Bidador hil da Zabaldu•Bildu•Twitter•\tPermalink-a\nBidaltzailea: Mikel Belasko [Bisitaria] Hainbat urte joan dira Joxe Miel ezagutu nuenetik. Toponimia taldean sartu zen 1994ko udan. Jimeno Juriok zuzentzen zuen talde hartan. Aurretik aritua zen Olloibarko toponimia biltzen eta, euskal filologia oraindik bukatu berria zuen arren, nabarmenak ziren bere lanerako eta ikerketarako dohaiak, baita toponimian ere. Baztanen aritu zen Joxe Miel eta bere ahotsa, ziurrenik, entzun daiteke Mediatekako hainbat grabaketetan. Patxi Goñi eta Josu Goldaratz izan zituen lankide Baztango herrietan barna. Josu ere, joan den urtean gure artetik joan zitzaigun ezustean. Geroztik harremana ez da hain estua izan, baina beti prest geunden elkarri laguntzeko. Lekuizenen bat beharko luke berak eta autore "klasiko bitxi arront klasiko"ren bat nik. Azkeneko laguntza bidean geratu da. Mediatekarako testu batzuk eskatu nizkion Testuteka atalerako, eta berak esku zabal utzi zizkidan aztertzeko. Eta hortxe dauzkat, betirako gordeak. Berriki ere harremanetan egon nintzen berarekin, nire birraitonari buruz egiten ari zen lana zela-eta. Todor Arburua zen arbaso ilustre hura eta, jakina, Joxe Mielek nik baino askoz ere gehiago zekien haren gainean. Alde horretatik gure familia osoa Joxe Mielekin, eta baita Pello Apezetxearekin ere, zorretan gaude. Eta ez horregatik bakarrik,jakina. Nafarroako euskarari eman dion guztiarengatik ere zorretan gaude denok. Dena den, mingarriena da herioak lapurtu digun gizon honen denbora. Gehienontzat Joxe Mielen denbora zen bere ikerketa lana, bere sorpresa eta deskubrimendu literario amaigabeak. Baina bere etxekoentzat Joxe Mielen denbora mila aldiz gehiago zen, mila aldiz inportanteagoa eta mila aldiz beroago. Ez daukat hitzik honetarako. 2010-03-03 @ 09:15\tBidaltzailea: Andoni Sarriegi Eskisabel [Bisitaria] Hi ezagutu hindudanean\nbeti hain sano, hain jator,\nitxaropena piztu zitzaidan\nikusita hain emankor.\nEIEren batzar, Galeusca edo\nhitzaldietan formal hor,\nNafarroako euskal letretan\nzutabe, sendo iraunkor.\nHire lan onak beti miretsiz\nikusi haut sendo, baikor,\nbaina jardunak hire garuna\nbihurrarazi dik hauskor,\nustekabean alde_egin diguk\ngure artetik hain bizkor,\negun handian elkartu arte\nagur Joxemi Bidador.\n2010-03-03 @ 23:44\tBidaltzailea: Erramun Gerrikagoitia [Bisitaria] · http://referentziak.blogspot.com\tJoan zaigu eta utzi gaitu hutsago baina utzik bere energia positivoa.\nEz dut izkiriatuko luze eta sakon buruz Joxemiel Bidador baina bai zozer esateko nauela penatu bere aldegiteak eta nuela ezagutu eta ikusi soilik behin Ollo herrian. Gogoan dut ari izan ginela hizketan gogotsu nola izan bait ginen aspaldiko ezagunak, geroztik ez dut ikusi eta gaur (irakurririk artikulua na Fito Rodriguez an Gara egunkaria) jakin dut joana zaigula betiko mundu hontatik. Sentitu dut zeozelako sentimentu lauso penazko bakezkoa, normalean sentitzen ohi ez dudana. Joan zait, joan zaigu Bidador. Gogoan dut ere hartu zidala -erosi- nire liburu "Euskarazko arrotzhitzak" eta ginela mintzatu ere buruz liburua "Euskararen garabideak" ganik Jesus Rubio zein liburu esan zuen zuela irakurri gustura eta zuela ikusten han analysis valios bat, reflexione positivo bat. Nahi dut, ba, utzi hemen konstantzia horrena ere, valoratione horrena. Gomutatzen naiz ze izan zela behintzat nirekin orduan gizon gazte gozo eta erraz asekible bat. Izan hadi Joxemiel zeruko lorian' betikotasun hortan aiduru gure zain.\t2010-03-04 @ 13:31\tErantzun:


Lorcaserin - Fabrikatzaile hornitzaileen fabrika\nCMOAPIk lorcaserinen lehengaien gama osoa du eta kalitatearen kudeaketa sistema osoa du. GMP eta DMF ziurtagiriak gainditu ditu.\n4 emaitzak 6 6-tartea erakusten\nLorcaserin (Belviq) gizentasunaren aurkako agentea da. Gorputzaren pisu gehigarria kentzeko gogoz bazabiltza entrenamendu neketsuen inguruan zalapartarik izan gabe, hona hemen zer kontutan izan beharko zenukeen droga serotonergikoa erosi aurretik.\nLorcaserin klorhidratoa Arena Pharmaceuticals enpresak garatu zuen. Urteak joan ahala, gizentasunaren aurkako epe luzeko tratamendu gisa erabiltzen da. Osagarriak gosea kentzen du asetzea handituz. Gainera, lorcaserinaren eraginkortasunak ez du dieta zorrotza edo ariketa fisikoa egiteko beharrik eskatzen.\nBere sorreratik, drogak saiakuntza prekliniko ugari egin ditu eta gizakien azterketak gizentasunaren tratamenduan duen eraginkortasuna eta tolerantzia jakiteko. 2012an, FDAk lorcaserina (Belviq) onartu zuen erabilera terapeutikoetarako baina neurri zorrotzak hartuta. Esate baterako, errezeta soilik pisuarekin lotutako komorbilitateak zituzten, hala nola hipertentsioa, diabetesa eta dislipidemia bezalako obesitatea eta gehiegizko pisua dutenentzat.\nBi lorcaserin marka ezagun daude, hau da, Belviq eta Belviq XR. Biak ia antzekoak dira, lorcaserin klorhidratoa dute osagai aktibo gisa.\nBelviq kapsulak zertxobait txikiagoak dira eta dosi sorta egunean bitan banatzen da. Aitzitik, Belviq XR kapsulak nahiko handiagoak dira. Lorcaserin marka honek askapen luzeko tablet laranjak ditu egunean behin hartzeko.\nLorcaserin eta Lorcaserin Bitartekoak\nKlorokaserina klorhidrato arrazemikoa\nKonposatu horri lorcaserin klorhidrato deritzo normalean. Hala ere, bere izen zientifikoa 8-Kloro-1-metil-2,3,4,5-tetrahidro-1H-3-benzazepina klorhidratoa da (CAS: 1431697-94-7).\nKlorokaserina klorhidrato arrazemikoa hautsa dextrorotazio klorokaserina klorhidratoa eta lev-birakaria den klorokaserina klorhidratoa nahastetik dator. Lorcaserin tartekoa pisua galtzeko sendagai bideragarria aztertzeko eta prestatzeko erabiltzen da.\nKlorokaserina klorhidrato deserrotatzailea\nSubstantzia kimikoki (R) -8-kloro-1-metil-2,3,4,5-tetrahidro-1H-benzazepina klorhidrato gisa ezagutzen da (CAS zenbakia: 846589-98-8). Hala ere, arauen arabera, lorcaserin klorhidratoa da.\nLorcaserin tarteko hau pisua galtzeko botiken propietate farmakologikoak aztertzeko lehengai analitikoa da. Saguekin egindako ikerketa preklinikoetan, konposatuak efektu anorektikoak ditu. Gainera, analgesikoen eta estupefazienteen kontsumoa murrizten du, hala nola kafeina, anfetamina eta antzeko drogak.\nEskumako kazola berdea\nZientifikoki, hau da (R) -8-kloro-1-metil-2,3,4,5-tetrahidro-1H-benzazepina CAS zenbakiarekin. 616202-92-7.\nEskuineko kazola berdea analisi eta azterketa arrazoiengatik dago eskuragarri. Substantzia 5-HT2C hartzaileekiko selektiboki agonikoa da, beraz, jangura ezabatzeko sendagaien ikerketan erabilgarria da.\nDextrorotatory Klorocaserina Klorhidrato Hemihidratoa\nKonposatu hau lorcaserin klorhidrato hemihidrato izenarekin ezagutzen da. Bere identitate zientifikoa (R) -8-kloro-1-metil-2,3,4,5-tetrahidro-1H-benzazepina klorhidrato hemihidratoa da (CAS: 856681-05-5).\nDextrorotatory Chlorocaserin Hydrochloride lorcaserin sintesirako lehengaia da.\nKlorokaserinarik gabeko Base Arrazemikoa\nBere izen kimikoa 8-kloro-1-metil-2,3,4,5-tetrahidro-1H-benzazepina da (CAS zenbakia: 616201-80-0).\nKlorokaserinarik gabeko Base Arrazemikoa farmazia-mailako produktua da, ikerketan eta analisi zientifikoan erabiltzeko.\nGreen Card Serin Bitartekoa\nBere izen zientifikoa 1 - [[2- (4-Klorofenil) etil] amino] -2-kloropropano klorhidratoa da (CAS zenbakia: 953789-37-2). Green Card Serin ere lorcaserin osagarria prestatzeko bitartekoa da.\nKontuan izan behar duzu lorcaserin bitarteko horiek guztiak ikerketarako soilik direla. Konposatuak ez dira egokiak gizakien edo animalien kontsumorako.\nNola funtzionatzen du Lorcaserinek?\nLorcaserin (Belviq) Nerbio Sistema Zentralera zuzentzen da hartzaile hipotalamiko espezifikoekin elkarreraginean. 2C serotonina (5-HT2C) aktibatuz jokatzen du pro-opiomelanokortina neuronen gainean. Garunaren zati honek gosea eta elikadura ohiturak ditu. 5-HT2A eta 5-HT2B bezalako errezeptoreen beste azpimota batzuk badaude ere, botika honek 5-HT2Crekiko afinitate handiena du.\nLorcaserin pisua galtzeko osagarriak 5-HT2C hartzaileak aktibatzen ditu, beraz, alfa-MSH hormonen adierazpena bultzatzen du. Alpha-MSHk melanokortina-4 errezeptoreen gainean jarduten du, eta horrek garunari seinaleak bidaltzen dizkio beteta zaudela.\n5-HT2C hartzailearekin lorcaserin-en propietate agonikoak asetasuna areagotzen du eta, beraz, elikagaien kontsumoa murrizten du eta pisu galera azkartzen du. Zenbait hipotesi zientifikoren arabera, sendagai serotonergiko honek leptinaren mailak modulatzen ditu, pisua galtzeko rolean jokatzen duen hormona. Osagarri hau obesitatearen aurkako agente gisa erabiltzearen abantaila da ez duela balbularreko bihotzeko gaixotasunak pizten. Arrazoia da 5-HT2B hartzaileekiko hain agonikoa dela.\nLorcaserin abantailak eta bigarren mailako efektuak\nLorcaserin klorhidratoa hartzeak asetasun sentsazioa areagotzen du. Elikaduraren nahasteak laguntzen ditu, hala nola, emozionalak eta binge eaters ohikoa. Lorcaserin saiakuntza kliniko arrakastatsuen arabera, gutxienez 5 astetan gorputzaren pisuaren% 12 galtzen da.\nArraroa izan arren, lorcaserin-en pisuaren% 5 baino gutxiago galtzeak esan nahi du inoiz ez duzula emaitza esanguratsurik lortuko epe luzeko tratamenduarekin ere. Une honetan, ikertzaileek pisua galtzeko osagarria administratzeari uztea gomendatzen dute.\nEragile serotonergiko hori erabiltzeak gantzak erretzeko prozesua eragingo du zalantzarik gabe. Hala ere, jarduera fisiko batzuk sartu beharko zenituzke kaloria gutxiko dietari atxikitzen zaion bitartean. Gainera, lorcaserin-en eraginkortasuna pisuaren kudeaketan etengabeko administrazioaren araberakoa da. Dosi uzteak emaitzetan eragin negatiboa izan dezake.\nPisua kudeatzeaz gain, lorcaserinak dopaminaren gehiegizko aktibazioa murrizten du, hala nola kafeina, morfina, kodeina edo anfetaminak bezalako narkotikoen aurrean. Osagarriak serotonina-hartzaileetan dituen efektu agonikoek desoreka psikotikoak kudeatzeko egokia da.\nZientzialarien arabera, lorcaserinek eskizofreniaren sintomak ere arindu ditzake dopamina askatzea murrizten baitu.\nBizkarreko edo giharreko mina\nUrination maiz eta zaila\nLorcaserin HCl-ren sintoma negatiboen erdia baino gehiago gaindosia dela eta. Lorcaserin-en bigarren mailako efektuak saihestu ditzakezu drogaren neurriak betez. Adibidez, ez zenuke eguneko dosi tartea gainditu behar. Gehiegizko dosiaren kasuan, ziurtatu medikuaren aholkuak eskatzea. Egiaztatzeko erreakzioetako batzuk haluzinazioak, umore aldaketak, urdaileko mina, taupada irregularrak eta histeria dira.\nLorcaserin HCl osagarria administratu aurretik, honako kontraindikazio eta droga-neurriak hartu behar dituzu kontuan;\nErabiltzaile batzuek lorcaserinaren osagaiek alergia izan dezakete\nHaurdun dauden emakumeek eta edoskitze amek ez dute lorcaserina eman behar, haurtxoan eragina izan dezakeelako\nOsagarriak errezeta eta errezetarik gabeko sendagai batzuekin elkarreragin dezake eta haien propietate farmakologikoak oztopatu\nLorcaserin pisua galtzeko botikak kontraindikatuta daude minbizia jasan dezaketen pazienteentzat edo dagoeneko gaitza dutenentzat\nNork erabil dezake Lorcaserin?\nLorcaserin terapeutikoki erabilgarria da gizentasunaren tratamenduan. FDA araudiaren arabera, sendagai serotonergiko hau 27kg / m2-tik gorako GMIa duten gehiegizko pisuetarako eta 30kg / m2-tik gorako GMI duten helduentzako obesitatea da soilik. Hala ere, preskripzioa pisuarekin lotutako dislipidemia, hipertentsio arteriala, gaixotasun kardiobaskularrak eta hipertentsioa bezalako baldintzak dituzten pazienteentzat bakarrik da baliozkoa.\nPaziente helduek soilik lorcaserin erosketa egin dezakete pisu kronikoa kontrolatzeko. Drogarekin egindako entsegu klinikoei esker, gizakiak 18 urtetik gorakoak izan zirela baieztatzen da. Are gehiago, 18 urtetik beherako pazienteen segurtasuna eta eraginkortasuna ez da baieztatu.\nObesitate handiko edo gehiegizko pisua duen heldu batek lorcaserin pisua galtzeko osagarria erabil dezakeen arren, talde batzuentzako kontraindikazio batzuk daude. Adibidez, haurdun dauden emakumeak zalantzan daude. Gainera, ez dago argi droga bularreko esnetik igarotzen den ala ez, beraz, edoskitze amak ez dute hartzen.\nZein da Lorcaserin, Cetilistat eta Orlistaten arteko aldea?\nLorcaserin HCl gosea kentzen du orlistatek eta cetilistatek triglizeridoen hidrolisia eusten duten bitartean gantz azido xurgagarrietan. Osagarria gosea eta betetasuna erregulatzen duen garuneko eskualde hipotalamikoa du helburu. Lorcaserin hartzeak asetasuna sortuko du eta kontsumitu duzun kopuru txikia edozein dela ere beteta zaudela adieraziko diozu gorputzari. Hori dela eta, pisua galtzea hasten da janari-kontsumoa murriztu eta janari-haserrea dela eta.\nLorcaserin-ekin, gaixo lodiak hasierako gorputzaren pisuaren% 5 baino gehiago galdu dezake eta gerriaren tamaina 3 cm inguruko murrizketa izan dezake. Botikak orlistat erabiltzean baino aldaketa nabarmenak erakusten ditu.\n2012an lorcaserin klorhidratoak FDAren onespena lortu zuen eta gizentasunerako eta pisuarekin lotutako konbinitateetarako errezeta sendagai bihurtu zen. Hala ere, Agentzia Federalak merkatutik atera zuen bere erabiltzaileen artean minbizia areagotzeagatik.\nLorcaserin (Belviq) bezala, cetilistat gizentasunaren aurkako droga da. Droga hartzeak pankreako lipasak blokeatzen ditu, triglizeridoak apurtzeaz arduratzen direnak. Horren ondorioz, triglizeridoak ez dira hidrolizatuko gantz azido askeak bihurtzeko, gorputzean eraginkortasunez xurgatzeko. Hori dela eta, koipeak digeritu gabe kanporatuko dira.\nCetilistat-ek gorputzaren pisuaren% 10era jaistea eta gerriaren zirkunferentzia nabarmen murriztea ekar dezake.\nLorcaserin bigarren mailako efektuak ez bezala, cetilistat-en sintoma negatiboak digestioarekin lotuta daude batez ere. Esate baterako, gorozki koipetsuak eta solteak, flatulentzia, hesteetako mugimenduak maiz edo gorotz-inkontinentzia izango dira.\nCetilistat-ek oraindik ez du FDAren oniritzia lortu, gaur egun gizakien ikasketen hasierako fasetan dagoelako. Orain arte, osagarriak emaitza itxaropentsuak ditu. Zetilistat eta orlistat estatistika klinikoen arteko alderaketak frogatu zuen lehenengoak pisua galtzea nabarmen bizkortzen duela eta tolerantzia hobea duela.\nZetilistataren abantaila da ez duela gastrointestinako entzimetan ez nerbio sisteman eragiten. Gertaera horrek azaltzen du zergatik dituen kontrako erreakzio gutxiago.\nLorcaserinek eta orlistatek pisua galtzen laguntzen dute. Hala ere, haien ekintza mekanismoa desberdina da.\nZetilistat bezala, Orlistatek aldi baterako lipas gastrikoak eta pankreatikoak inhibitzen ditu. Inhibizio horrek norberaren dietako triglizeridoen hidrolisia oztopatzen du, beraz, xurgatutako gantz guztiak aldatu gabe kanporatzen dira.\nEskuragarri dauden saiakuntza klinikoen arabera, gizakiek pisua azkarrago gal dezakete orlistat erabiltzen duten bitartean, plazeboa dutenek baino. Sei hilabete igarota, gerriaren zirkunferentzian aldaketa nabarmenak egongo dira. Gainera, botikak hartzeak presio arteriala eta II motako diabetesaren eragina gutxitzen ditu.\nOrlistat obesitatea tratatzeko errezeta sendagai gisa eskuragarri dagoen lorcaserin alternatiba ezin hobea da, baina erosketarik gabe ere eros dezakezu. Lorcaserin ez bezala, botika hau FDAren zerrenda zurian dago oraindik. Estatu gehienek osagarria salduko lukete baliozko errezetarik behar izan gabe. Adibidez, AEBetan, Europar Batasunean eta Australian, orlistat erostea zapatila pare bat ordaintzea bezain erraza da. Orlistatek ez du eraginik beste GIT entzimetan eta ezta nerbio sisteman ere.\nCetilistat eta orlistat gehiegizko pisua eta gizentasuna tratatzeko lorcaserin alternatibak dira. Hala ere, haien eraginkortasuna jarduera fisikoekin eta kaloria gutxiko dietarekin bakarrik handituko da. Lorcaserinek eta orlistatek pisua eta gerriaren tamaina murrizten dituzte, baina dosiak etenez gero, erabiltzaileak galdutakoaren% 35eraino berreskuratuko du.\nOrain arte, Cetilistat osagarria soilik ez da AEBetako FDA zerrenda zurira iritsi, entsegu klinikoetan dagoelako. Orlistat-i dagokionez, eskuratzea zure parazetamola tipikoa erostea bezalakoa da. Aitzitik, lorcaserin erostea ia ezinezkoa da AEBetako Agentzia Federalak 2020 hasieran onarpena bertan behera utzi zuenetik.\nHiru drogek modu eraginkorrean funtzionatzen dute baina cetilistat-ek emaitza nabarmenak ditu. Gainera, bigarren mailako efektu gutxiago ditu eta gorputzean ondo jasaten du.\nNon erosi Lorcaserin eta bere bitartekoak?\nLorcaserin erosketa lineako dendetan egin dezakezu. Hautsa ontziratuta dago ikertzaile eta analistentzat. Zure helburua gizentasuna dela eta kilo gehiago galtzea denean, lorcaserin salgai jarri dezakezu linean. Hala ere, agian errezeta eska dezakezu FDAren jarraibide zorrotzen ondorioz.\nLorcaserin edo haren bitartekoen bila bazabiltza, CMOAPIrekin egiaztatu beharko zenuke produktu puruen baliozko hornidura lortzeko. Gure konposatuek kalitatea bermatu dute.\nNola hartu belviq emaitza onenak lortzeko?\nIrentsi luzapeneko tableta osorik irentsi eta ez birrindu, mastekatu edo hautsi. Belviq janariarekin edo gabe jan dezakezu. Hasierako pisuaren% 5 gutxienez galdu beharko zenuke Belviq hartu eta kaloria gutxiko dieta bat hartu eta lehenengo 12 asteetan.\nZenbat pisu gal dezakezu belviq-rekin?\nLorcaserin-ek, dieta eta ariketa fisikoekin konbinatuta erabiltzen da, 12.9 lb (5.8 kg) inguruko pisu galera txikia eragiten du 5.6 kg (2.5 kg) plazeboarekin alderatuta.\nNoiz arte hartu behar duzu belviq?\nBelviq janariarekin edo gabe har dezakezu. Hasierako pisuaren% 5 gutxienez galdu beharko zenuke Belviq hartu eta kaloria gutxiko dieta bat hartu eta lehenengo 12 asteetan. Sendagileari deitu 5 astez sendagaia hartu ondoren hasierako pisuaren% 12 gutxienez galtzen ez baduzu.\nZer sentitzen zaitu belviq-ek?\nBelviq serotonina 2C hartzaileen agonista selektibo gisa ezagutzen da, eta horrek esan nahi du zure burmuineko atal zehatzak aktibatzen dituela beteta sentiarazten zaituztenak. Gose gutxiago izateak jan gutxiago egiten du eta horrek pisua galtzen du.\nZein dira lorcaserin-en bigarren mailako efektuak?\nBelviq-en bigarren mailako efektuak honako hauek dira: odoleko azukre baxua (hipogluzemia), buruko arazoak, taupaden moteltasuna, buruko mina, zorabioak, logura, nekatuta sentitzea, nekea,\nAlkohola edan al dezakezu belviq hartzen ari zaren bitartean?\nPisua galtzeko drogek alkoholarekin elkarreragiten al dute? Pisua galtzeko droga guztiek ez dute droga alkoholarekin elkarreragiten; adibidez, lorcaserin-ek (Belviq, Belviq XR) eta orlistat-ek (Alli, Xenical) ez dituzte alkohol-droga elkarreraginak zerrendatzen beren produktuen etiketan.\nBelviq-ek pisua irabaztea eragin dezake?\nEmaitza arinak. Ikerketa batek dioenez, urtebetez droga hartzen duten pertsonek pisuaren ehuneko 3-3.7 besterik ez galtzea espero dute eta berriro ere pisua irabaz dezakete. Saiakuntza batean, Belviq hartu zuten pazienteek 5 hilabeteren buruan gorputzaren pisuaren% 12 galdu zuten, baina horren% 25 berreskuratu zuten bigarren urte amaieran.\nZein da Contrave edo belviq hobea?\nBelviq eta Contrave droga klase desberdinetakoak dira. Belviq serotonina 2C hartzaileen agonista da eta Contrave opioideen antagonista eta antidepresibo baten konbinazioa da.\nBenetan funtzionatzen al du belviq-ek?\nDroga urtebetez hartzen duten pertsonek pisuaren ehuneko 3-3.7 besterik ez galtzea espero dezakete\nBelviq Phentermine-ren antzekoa al da?\nBelviq (lorcaserin klorhidratoa) eta Adipex-P (fentermina) pisua kontrolatzeko erabiltzen dira paziente gizenengan dieta eta ariketa fisikoa egiteaz gain. Belviq pisu kronikoa kontrolatzeko erabiltzen da.\nBelviq eten al da?\nAEBetako Elikagaien eta Medikamentuen Administrazioak (FDA) eskatu dio Belviq fabrikatzaileari, Belviq XR (lorcaserin), bere borondatez erretiratzeko pisua galtzeko sendagaia AEBetako merkatutik.\nTaylor, J., Dietrich, E. eta Powell, J. (2013). Lorcaserin pisua kudeatzeko. Diabetesa, sindrome metabolikoa eta gizentasuna.\nHoy, SM (2013). Lorcaserin: pisuaren kudeaketa kronikoan duen erabileraren berrikuspena. Drogak.\nHess, R. eta Cross, LB (2013). Lorcaserinen segurtasuna eta eraginkortasuna Obesitatearen kudeaketan. Graduondoko Medikuntza.\nBrashier, DB, Sharma, AK, Dahiya, N. eta Singh, SK (2014). Lorcaserin: Antiobesitatearen aurkako droga berria. Farmakologia eta Farmakoterapia Aldizkaria.\nChan, EW et al. (2013). Lorcaserin-en eraginkortasuna eta segurtasuna Helduen obesitatean: 1 urteko ausazko kontrolatutako saiakuntzen meta-analisia (EKT) eta epe laburreko EKRen berrikuspen narratiboa. Obesitateak.\nNigro, SC, Luon, D. eta Baker, WL (2013). Lorcaserin: gizentasunaren tratamendurako serotonina 2C agonista berria. Egungo Ikerketa eta Iritzi Medikoa.


Etxebizitza bateko eremu komunak: diskordiako etxesaila | Consumer\nEtxebizitza bateko eremu komunak: diskordiako etxesaila\nEremu horiek arautzen dituen araudia ez ezagutzeak auzokoen arteko liskarren ohiko arrazoi bihurtzen ditu.\nIrudia: Claudio Andres Tapia\nEsekitoki gisa gaitutako argi-patioak, terraza bihurtutako teilatu lauak, ataripe partikular bihurtutako lorategiak… Etxebizitza bateko eremu komunak, oro har, auzo-komunitateentzako gatazka-iturri dira. Hainbesteraino, ezen, sarritan, erabilera eta gozamenaren ondoriozko arazoak jabekideen arteko liskarretan amaitzen baitira. Sarritan, eskubide horren abusuak eta mugek auzokoen arteko liskarrak sortzen dituzte, jabe-komunitateek ez dakitelako espazio horien erabilera eta mantentzea arautzen duen legedia.\n/imgs/2009/05/patio-interior.jpgEgunero ikusten dugu gure bizilagunek, batzuek modu iraunkorrean eta beste batzuek une jakinetan, eremu komunak erabiltzen dituztela beren interes partikularretarako. Beren eskubidean daude, legezko praktika baita, baina ñabardurekin. Arauak (Jabetza Horizontalaren Legea eta Kode Zibilaren 396. artikulua) bide ematen dio herritar bakar bati eremu komun jakin batzuk bakarrik erabiltzeko, betiere gainerako egoiliarrak eta komunitatearen estatutuak errespetatuz. Bertan, ondo islatu behar dira pribilegioa eta horren ondorioak. Kalte handiagoak saihesteko, Madrilgo Arkitektoen Elkargoak ondasun komunen erabileran mugak ezartzea gomendatzen du; izan ere, horietako asko -igerilekua, adibidez- "pertsona askok erabiltzen dituzte, araudia ezagutu gabe eta besteen eskubideak urratuz".\nFinkako eremu komun bat partikularki erabili nahi duen jabeak komunitateari eskatu behar dio, eta hark estatutuetan jasoko du, osoko bilkurak hala onartzen badu. Eremu komun bat libratzeko, eskatzaileak idatziz jakinaraziko du, batzarraren eguneko aztergaien zerrendan sar dadin, non jabeen aho bateko botoa beharko baita. Kasu gehienetan, eraikinaren patio eta estalkiak dira. Onartu ondoren, aldaketa notarioaren aurrean eskrituratu eta Jabetza Higiezinaren Erregistroan inskribatu behar da. Komunitateak norberaren gozamenerako eskaera ukatzen badu, eskatzaileak eremu horiek erabiltzeko eskubidea babesteko eska dezake.\nLegeak aukera ematen du herritar bakar batek eremu komunak bakarrik erabiltzeko, baina komunitateari eskatu behar dio\nEztabaida negoziazioaren bidez ebaztea lortzen ez denean, jabekideen komunitateak eta bizilagunek epaitegietara jo dezakete edo arbitrajeari eskua eman, baldin eta bi aldeak ados badaude adiskidetzera jotzeko.\nEremu komunen inbasioa\nZona komunen inbasioari dagokionez, Jabetza Horizontalaren Legeak legez kanpoko lanei aurre egiteko bitartekoak eskaintzen ditu. Horretarako, batzar baterako deia egin behar da, lehendakariari ahalmena eman behar zaio arau-hausleei idatzizko errekerimendua egin diezaien, eta, azkenik, eta beharrezkoa bada, epaiketa egin dezan. Hori gertatzen da garaje plaza baino handiagoa den eta bizilagunarena hartzen duen auto baten jabearekin. Kode Zibilaren 394. artikuluaren arabera, "jabe bakoitzak leku komunak erabili ahal izango ditu, betiere komunitatearen interesari kalterik egiten ez badio eta beste bizilagunei beren eskubideen arabera erabiltzea galarazten ez badie". Garaje bateko eremu komunetan eremu komuneko erabileratzat hartuko dira pasabidea, igarotzea eta maniobrak egitea. Baina ez aparkatzea. Hori dela eta, egoera horiek gertatzen direnean, ukitutako bizilagunek administratzaileari eskatzen ahal diote gai hori sar dezala hurrengo jabekideen batzarreko gai-zerrendan, neurriz kanpoko erabilera bertan behera uzteko.\nDenbora bat igaro ondoren bizilagunak bere jarrera uzten ez badu, bide judiziala zibila da egokiena, bere destinoaren arabera garajea erabili behar duela deklaratzeko, bere ibilgailua bere lurzatiko lerroak gainditu gabe aparkatuz eta igarobide eta maniobretarako gune komunetan sartu gabe. Komunitateak edo kaltetutako bizilagunek jar dezakete demanda. Auzibidea aukeratuz gero, txosten periziala eskatzea gomendatzen da, epaileari kalteak daudela frogatzeko.\nJoan hurrengo orrira: Mugak »\nBizilagunak etxebizitza gune komunak guneak komunitate


Donostia Zinemaldia :: FRENCH FRIES\nNina Berlinekoa da; Fabien, Parisekoa. Beti banatuta egon direlako daude batera. Ezin dira luze egon leku berean. Bidaiengatiko pasioa, batetik; errealizazio-grina eta egonkortzeko premia, bestetik. Bien artean erdiratuta, haien harremana aurrera eramateko modu berri baten bila dabiltza. Fabienek harreman serioa izan nahi du Ninarekin, baina Ninari beste hiri batean lana eskainiko diote.


Asteburu honetan: Arrozesne pattarra • ZUZEU\nArrozesne pattarra asteburu honetan –\nPattarrak RZ sailtxo hau jarraituz, gaurkoan berezia eta exotikoa dirudiena baina euskaldunon artean aspalditik dabilen Arrozesne pattarra RZ. Erraza eta denak txundituta uzteko primerakoa, lagunekin konpartitzeko, ama eta izeba bisitan datozenerako, ligatzeko… Segi gozo, segi fin eta on egin! 🙂\n900 g esne\n900 g esnegain likido\n10 koilarakada kanela pattar edo uxuala\nKanela txotx txiki bat\nEsnea eta esnegaina kazola batean sartu eta irakiten jarri su motelean.\nLehenbiziko borborrak hasi eta berehala, azukrea, arroza eta kanela txotxa gehituko ditugu, eta beste 20 minutuz utziko dugu irakiten, baina ez indar handiz.\nDenbora hori iraganik, nahastura epeltzen utziko dugu eta iragazkitik pasatuko dugu.\nAzkenik, pattarra eman eta hozkailuan sartuko dugu freska dadin.\nBotilatu egin genezake. Hozkailuan 3 bat egun iraungo du.\nHozkailuan 3 bat egun izan, ez gehiago! Egun gehiago pasatuz gero, esnekia mingortzeko arriskua dago eta, jakina, pattarra galaraztekoa.\nEtxean egindako Baileys-a agian?\nerrezetak, Pagotxa RZk


GORA KAMIÑAZPI eta GORA KAMIÑAZPIKO JAXAK!!! | Turrune!\n← Ondarrutarrak, preso ta iheslaxan alde LASTERBIDEAN!\nParte hartu EH BILDUn PROZESU ERATZAILIN →\n2017/06/04 · 8:30 pm\nGORA KAMIÑAZPI eta GORA KAMIÑAZPIKO JAXAK!!!\nAmatxu diz kamiñazpiko jaxak. Kriston jaxak ospatu diz urtero morun baixako zapatun (batzuk domeka goxi be aprobetxako ben) . Hainbat ekimen ezberdin euki douz, kontzertuk, jolasak, paella jana, bertsuk. play-backak, txistulaxak, zini, bizikleta ginkana, pala txapelketi…. Aspertzeko astirik ez dou euki behintzat. Natxe eurixe egun bixetan jaxak ospatzen euki douen geuaz batea, ez dou umoreik eta gogoik galdu, ohitxute gaz ya! Hamen lagaten dotsuau jaxetako argazkixak:\nHamen hitzak einddako laburpen bideu:\nArgazki gexa: http://lea-artibaietamutriku.hitza.eus/2017/06/03/ondarroako-kaminazpi-auzoko-jaiak-euripean-baina-giro-onean/1/\nEta Turruneruok bixkat histoixin “frikixak” gazenez… ezin gendun laga post hau Joseba Bedialauneta “Amarratzakuk” kamiñazpiko kolorin eta histoixin ingurun jaxan aurretik ein ban idatzixe eta berak bixaldutako kamiñazpiko futbol talde ofizialan lehenengoko urtitako argazkixak ipini baik. Eskerrik asko!\nZeatxik hori-beltz Kamiñazpi, nundik dator????\nBadauke bere ibilbidi hori-beltzak.\n80 hamarkadan hasieran, ondarruko umin plaierutan baeuan talde bat, Kamiñazpiko ume talde bat, talde “ofiziala” atabana plaierutan jokatzeko, eta talde “ofizial” guztin modun bere kolorik birban. Ordun, lelengo urtin erabaki zan (gendun, neu be partaide bat nitxan eta) bakotxak eukana ekarri eta gexen euan kolori haxe erabiltxi: gorrixak irabazi ban, noski, Aurrerako kolorik!!!\nBigarren urteako, erabaki zan zeoze serixuaua etxi, eta kamisetak erosi beharra ikusi gendun.\nGarai horretan, beste arrantzale ondarrutar asko modun, gure atxe, Juan Papardo, Kanariar irletan ebillen biarrin eta gure ama, Mari Karmen Zubikarai sarri juten zan berta atxana. Gure amak, taldin enkarguz, bertan kamisetak merke egoten zinela eta, Kanarietan erosti erabaki ban……eta Kanarietan ze kolore nagusi ixango da ba :\nHORI HORIXE !!!!!!!\nZelako kamiseta dotorik, bakotxe bere zenbaki baltzakin…..flipanti!!!! 100 pesetako kamisetak zenbaki eta guzti…..que chollazo!!!!\nUrtikin, taldi aurrera ixun bitxartin, ondo gañea, txapelketa pillo bat irabaziz, Kamiñazpiko taldi hori-beltz modun esagutzen zan, mutil taldi, baitxe neska taldi. Beste kamiseta barri batzuk ein be ein genduzen, taldi zabaltzen ixun eta, hori beltz marradune eta abar .\nKamiseta harek gero, guk jokatzen gendun taldi adinez pasa zanin, Jabier Kubillon taldik jaso zitxuzen, neska eta mutil taldik.\nAdinaz aurrea eginala, ume talde harek, desagertu zin eta guk, hori beltz kamisetak jantzi gendunak, uste gendun kolorik bertan bera jungo zile.\n1997an, Dina Bilbao ondarrutarra desagertu zanin, bere omeldixan, Dinak gogokoen zitxuzen hawaiar lore batzuk bota zin uretara, itsasora, eta ordungo hartan, Gerardo Sainzek idatzi ban, herriko kirol aldizkarixan, ureta jaurti zin lorak, bere auzoko kolorikin, lore horixak!!!! Niri esaldi harek, zirrara baten moduko sentiu eraiztan.\nGuk uste gendune, hori beltzak, talde baten kolore utsak zile, ustez, eta denborik baieztatu daben modun, auzo guztik identifikaten daben kolorik bihurtu zin.\n2001garren urtin, garai barriko Kamiñazpiko jaxak antolatzi erabaki zinin, auzoko etxetako balkoik ikur hori baltzakin jantzi zin, kamisetak baltzak egin zin (horixaz noski)…….hori beltz edo beltz hori!!!!!!! ” Ofiziala” bihurtu zan: Kamiñazpi Hori-baltza!!!!\nUste dot, batzuk istoixa hau entzunde edo jakindde dakazuela, beste batzuk ez, eta “como lo prometido es deuda” nire parrafada hau nahi dabenantzako amen da.\nNire partetik, harrotasune, gure amak ekarritxako 100 pesetako kamiseta politx harek, auzoko kolorik bihurtu dizelako!!!!\nBeste baik, aupa Kamiñazpi !!!!! Gozatu jaxak!!!!!!!\nJaxak, Kalez kale atalean\n2,126,582 bider ikusi gaituzte


TXARPAKETAN – Urtxintxa\nUrtxintxa > Jolasgunea > Jolasak > 7 urtetik aurrera > TXARPAKETAN\nGutxienez 1 (hobe gehiago)\nBost tortolox edo harri txiki\n1. Jolas hau egiteko bost tortolox edo bost harri eskutan hartu behar ditugu. Lehenengo jokalariak bost tortoloxak lurrera botako ditu eta, ondoren, eskuineko eskuarekin tortolox bat hartuko du. Besteak banan-banan hartu beharko ditu, baina hartu aurretik eskuineko eskuan duen tortoloxa airera botako du. Airean dagoen bitartean, lurrean dagoen tortolox bat eskuineko eskuarekin hartuko du eta ezkerreko eskuan gordeko du. Mugimendu berak errepikatuko dira lurreko lau tortoloxak ezkerreko eskuan eduki arte. Jolasaren lehenengo zati honi BANAKAKOAK deitzen zaio.\n2. Aurreko urratsak ondo betez gero, jolasaren bigarren zatia egin behar da: PUNTUARENA. Tortoloxak edo harriak bi eskutan hartu eta gorantz bota behar dira. Eskuei buelta eman ondoren eta elkarrekin edukita, tortoloxak eskuen goiko aldearekin hartu behar dira. Hau egin ondoren eskuen goiko aldetik hartu ditugun tortoloxak berriro airera botako ditugu eta hartzen saiatuko gara, oraingo honetan, eskuen ahurrekin.\n3. Jolasaren bigarren zatian hartu ditugun tortoloxen kopuruaren arabera, puntu batzuk irabaziko ditugu:\n– bost tortoloxak hartuz gero: 10 puntu\n– lau tortolox hartuz gero: 4 puntu\n– hiru tortolox hartuz gero: 3 puntu\n– bi tortolox hartuz gero: 2 puntu\n– tortolox bat hartuz gero: puntu 1\n– tortoloxik ez hartzea: -10 puntu (hamar puntu galtzea)\n4. Lehengo bi zatiak (BANAKAKOAK eta PUNTUARENA) ondo egin ondoren, hau da, akatsik gabe eginez gero, jolasa zaildu egiten da: BINAKOAK. Berriro ere tortoloxak edo harriak lurrretik hartu behar dira, baina oraingo honetan binaka. Lehenengo bat airera bota eta ondoren lurrean dauden lau tortoloxetatik bi batera hartu behar dira eskuineko eskuarekin eta ezkerreko eskuan gorde. Bukatzeko, lurrean gelditzen diren bi tortoloxekin gauza bera egingo da. Zati hau ondo eginez gero, puntuak lortzeko aurretik aipatu dugun bigarren zatia (PUNTUARENA) egin behar da.\n5. Horrela jarrai daiteke jolasean, gero eta arau zailagoak beteaz. Tortoloxak lurretik hartu ondoren beti PUNTUAREN zatia egin behar da:\n– HIRUNAKOAK: Tortolox bat airera bota eta lurreko tortoloxa bat hartu. Ondoren tortoloxa airera bota eta bitartean lurrean dauden hirurak batera hartu.\n– LAUNAKOAK: Tortolox bat airera bota eta bitartean lurreko lau tortoloxak batera hartu.\n– ESKU-BARRUKOA: Zati hau BANAKAKOA bezala egiten da baina lurretik hartzen diren tortoloxak eskuineko eskuan utzi behar dira.\n– TXIMINTXAK: Zati hau ESKU-BARRUKOA bezala egiten da, baina hartutako tortoloxak airera bota behar ditugu. Hau da, lehendabizi airera bat botako dugu eta, bitartean, lurreko beste bat hartuko dugu. Ondoren bi botako ditugu airera (hasierakoa eta lurretik hartutakoa) eta lurretik beste bat hartuko dugu. Azkenean, lau botako ditugu airera eta lurreko azkena hartuko dugu.\n– BERTAN UTZIAK: Airera bat botako dugu eta lurreko bat hartuko dugu. Ondoren airera bat botako dugu eta airean dagoen bitartean aurretik hartu duguna lurrean utzi eta beste bat hartuko dugu. Horrela lurreko tortolox guztiak hartu eta berriro lurrean utzi arte.\n– TRUKAK: Aurrekoa bezala egiten da, baina lurrean hiru gelditzen direnean denak hartu behar dira.\nHaur txikienek ezingo dute jolasa osorik egin, trebetasun handia behar baita. Hauekin PUNTUAREN zatia egiten saiatu gaitezke, hau da, tortoloxak airera bota eta bi eskuekin ahalik eta gehien hartzen saiatu.\nTortoloxekin edo harritxoekin jolasteko modu hau edo antzekoak oso zabalduta egon dira Euskal Herri osoan. Guk jasotako aldaera hau Gipuzkoako Asteasu herrian ikasi genuen. Orain dela hamabost bat urte (80.ko hamarkadan) haurrak txarpaketan aritzen ziren Asteasuko kaleetan. Bost tortoloxekin edo bost harritxorekin berdin jolas egiten dute herrialde askotan: PELOUROS edo XOGO DA PEDRIÑA (Galiza), PEDRETES edo CASQUES (Catalunya), I CINQUE SASSOLINI (Italia)…\nTortoloxak arkumeen belaunetako hezurtxo batzuk dira. Hezurtxo hauek aspalditik erabiliak izan dira Ekialde eta Mendebaldeko hainbat kulturatan jostailu moduan. Telesforo Aranzadiren arabera tortoloxen erabileraren hasiera europarrak ehizatik bizi ziren garaikoa da. Suitzako Jolasaren Museoan (La Tour de Peilz) pertsiarren brontzezko tortolox bat dago ikusgai.\nGrezia eta Erroma zaharreko berri asko daude tortolox jokoei buruz. Adibide moduan, Iliada liburuko pasarte batean Patrocolok Aquilesi umetan jokatutako tortolox jokoa gogoratzen dio. Garai horretan bi motatakoak ziren: zorizko jokoak eta trebetasun jokoak. Zorizko jokoetan tortoloxak dado moduan erabiltzen zituzten. Alde bakoitzak puntuazio zehatz bat ematen zuen. Trebetasun jolasak TXARPAKETAN jolasaren modukoak ziren: 5 edo 6 tortoloxekin.\n*haur txikientzat Haur txikienek ezingo dute jolasa osorik egin, trebetasun handia behar baita. Hauekin PUNTUAREN zatia egiten saiatu gaitezke, hau da, tortoloxak airera bota eta bi eskuekin ahalik eta gehien hartzen saiatu.\nTXARPAKETAN JOLASA IZENDATZEKO BESTE MODUAK: Bostarrika Banakakoa\nAkerko (Zumaia, arrona)\nAttinttun (Amikuze, Mixe)\nBolborita (Berastegi, Hernani)\nBolts harriak (Oragarre)\nKaloka (Oiartzun, Donostia)\nKurkuluxak (Andoain, Bidegoian, Goizueta)\nMailka (Ezpeleta, Baztan)\nMoltxaharri (Aldude, Donibane, Garazi)\nSaka (Apellaniz, Mañaria, Otxandio, Ubidea)\nSakapon (Zestoa, Zarautz)\nTortolak (Ermua , Durangaldea)\nTortoloxak (Arrasate , Ataun, Elosua, Donostia, Zumarraga , Bergara)\nTxarpak (Asteasu, Alkiza)\nTxoko (Elorrio, Oñati, Goizueta)\nXerri mailak (Donibane Lohitzun)\nsentipen-mugimenduzko jokaera: arrazoimen praktikoa. Eragiketa jokaera: sailkatzea.\neraginkortasuna: trebetasuna eta zehaztasuna.


otsaila 2010 – Zumaiako Telmo Deun Arraun Elkartea\nBatelen estropada ere bertan behera\nBihar Errenterian zen jokatzekoa Gipuzkoako Batel Ligako laugarren estropada, baina bertan behera utzi dute, haizearengatik.\nPosted bykudeatzailea 2010(e)ko otsailak 26 Posted inAlbisteakLeave a comment on Batelen estropada ere bertan behera\nHaize handia dago iragarrita bihar arratsaldetik aurrera, eta horregatik, bertan behera gelditu da Orioko traineru jaitsiera. Beste egunen batean jokatuko dela esan dute antolatzaileek, baina ez dute egunik zehaztu.\nPosted bykudeatzailea 2010(e)ko otsailak 26 Posted inAlbisteakLeave a comment on Orioko traineru jaitsiera bertan behera gelditu da\nBihar bete-beteko eguna izango da Zumaiako Arraun Elkarteko arraunlarientzat. Denak izango dira lehiaketan. Senior gizonezkoen bi traineruak Orion ariko dira, bertako 16. Jaitsieran. 68 ontzi aterako dira denera, erlojuaren aurka. Zumaia B 16:09an hasiko da lehian, eta Zumaia A 16:28an. Irteerako zerrenda hemen dago: http://estropa.net/berriak/archive/2010/02/25/oriako-xvi-traineru-jaitsiera-irteera-eta-ordena-ofiziala/Gainerako arraunlariak Errenterian izango dira, Gipuzkoako Batel Ligako laugarren estropadan: infantil, kadete […]\nPosted bykudeatzailea 2010(e)ko otsailak 26 Posted inAlbisteakLeave a comment on Bihar, arraunlari guztiak lehiaketan… haizeak uzten badu\nHemen daude: http://picasaweb.google.com/Arrauner/Hondarribi200210#Argazkilaria: Klaudia Egirao\nPosted bykudeatzailea 2010(e)ko otsailak 21 Posted inArgazkiakLeave a comment on Hondarribiako jaitsierako argazkiak\nTraineruen Hondarribiako jaitsiera jokatu da gaur arratsaldean, eta Zumaia A seigarren izan da. Zumaia B hogeita bigarren. Urdaibaik irabazi du –21.05,94, Pedreña –7 segundora–eta Orioren –15 era– aurretik. Laugarren Koxtape A izan da –18ra–, eta bosgarren Hondarribia A-37ra–. Zumaia A 43 segundora sartu da. Atzetik izan ditu Kaiku, Santurtzi, San Pedro A, Hondarribia B, Castro […]\nPosted bykudeatzailea 2010(e)ko otsailak 20 Posted inAlbisteakLeave a comment on Zumaia A seigarren eta Zumaia B hogeita bigarren Hondarribiako jaitsieran\nArgazki gehiago, hemen: http://picasaweb.google.com/Arrauner/Trintxerpe60210#Argazkilaria: Klaudia Egirao.\nPosted bykudeatzailea 2010(e)ko otsailak 8 Posted inArgazkiakLeave a comment on Batelen Gipuzkoako Ligako bigarren estropadako argazkiak\nTrintxerpen jokatu da gaur batelen Gipuzkoako Ligako bigarren jardunaldia. Zumaiako bost ontziak bost onenen artean sailkatu dira: emakumezkoetan, hirugarren eta laugarren izan dira jubenil-seniorretan –Tolosaldeak irabazi du–; gizonezkoetan, infantilak bosgarren postuan sartu dira –Pasai Donibane A nagusitu da–, kadeteek laugarren bukatu dute –Ilunbe izan da onena–, eta jubenilek laugarren egin dute –Ilunbek irabazi du.Ligako sailkapenean, […]\nPosted bykudeatzailea 2010(e)ko otsailak 6 Posted inAlbisteakLeave a comment on Bost onenen artean sartu dira bost batelak\nBatelen Gipuzkoako Ligak bigarren estropada izango du gaur, Trintxerpen. 15:00etan hasiko da. Zumaiako Arraun Elkarteak bost batel izango ditu bertan: emakumezkoetan bi, biak jubenil-senior mailan; eta gizonezkoetan hiru: infantiletan, kadeteetan eta jubeniletan bana.Lehen jardunaldian emakumezkoek egin zuten lanik onena, aurrena eta bigarren sailkatu baitziren. Kadeteak hirugarren izan ziren, jubenilak bederatzigarren eta infantilak kaleratu egin zituzten.\nPosted bykudeatzailea 2010(e)ko otsailak 6 Posted inAlbisteakLeave a comment on Batelen Gipuzkoako Ligako bigarren estropada, gaur Trintxerpen


Arazoak ez da aberatsak direla, baizik eta, oso aberats eta inefizienteak direla besteen kontura. — Manu Robles Arangiz Fundazioa\nArazoak ez da aberatsak direla, baizik eta, oso aberats eta inefizienteak direla besteen kontura.\nEkonomia Iritzia Gizarte-eredua\nJeff Bezos Amazoen jabeak daukanari erreparatzea nahikoa da, gaur egungo aberastasunaren neurrigabeko kontzentrazioaren kostua eta irrazionaltasun barbaroa hautemateko. Bere aberastasuna 74.000 milioi dolarretan handitu da 2020ko martxoaren 18tik abenduaren 7ra. Horrek esan nahi du, berarentzat diru-sarreren igoera hori Amazonek mundu osoan enplegatzen dituen pertsona guztien artean bakarrik banatu izan balitz, 1,2 milioi baino pixka bat gehiago, bakoitzak 62.000 dolar inguru jasoko lituzke; Bezosek, berriz, duela bederatzi hilabete bezain superaberats izaten jarraituko zukeen abenduan.\nJuan Torres López, Público-n argitaratua.\nDuela egun batzuk, nire lankide eta lagun Carmen Lizarragak, Granadako Unibertsitateko Ekonomia Aplikatuko irakasle titularrak, iruzkin bat argitaratu zuen Twitterren, Inditexen eta Mercadonaren jabeen eta haien langileen arteko diru-sarreren alde nabarmena adieraziz. Enpresen barruan gertatzen diren diru-sarreren arteko alde izugarriak nabarmentzeko era azkarra izan zen ( Twitter bezalako sare sozialetan gertatzen den moduan). Ekonomialari ortodoxoek ere beti nabarmendu izan dute, diru-sarrera desberdintasun horiek eraginkortasuna ezaren eta produktibitate-galeraren iturri gisa eta Carmen Lizarragak ere ondorengo artikulu batean adierazi zuen bezala.\nAnekdotaren bitxikeria haren komentarioak eragin zuen erreakzio izugarria izan zen. Besteak beste, ohiko irainak, komunista, bolivartarra, ezjakina, erradikala... gisako akusazioak; izan ere, diru-sarreren datuak ematera mugatu ondoren, ironiaz idatzi zuen: "Nola du izena filmak? Azpikoen izerdiaren kontura".\nKontua anekdota hutsetik haratago doala iruditzen zait. Gure garaiko desberdintasun handiei buruzko datuak ematen direnean eta horiek murrizteko politika ekonomikoko neurriak eskatzen direnean, horrelako erreakzioak aurkitu ohi dira ia beti. Ezarritako ordena defendatzeko konpromisoa duten komunikabideek, ekonomialariek, kazetariek edo politikariek modu sutsuan eta deskalifikatzailean erantzuten dute, eta beti argudio berberak errepikatzen dituzte: egungo diru-sarreren arteko aldeak naturalak dira eta beti egon dira, pertsona aberatsek, berritzaileagoek eta lehiakorragoek eransten duten balioari zor zaizkio. Diru-sarreren arteko aldeak, ez dira negatiboak, desiragarriak baizik, hazkunde ekonomikoa eta enplegua sortzen dituelako, eta, gainera, aberatsenen eskuzabaltasuna dela eta, laguntza handia ematen die besteei.\nEgia esan, ordea, ustezko abantaila horietako ez datoz bat errealitatearekin.\n• Gure garaian inoiz baino milmilioidun gehiago daude (edo horien baliokidea termino errealetan). 1996an 423 zeuden mundu osoan, eta Forbes aldizkariaren arabera, aurtengo martxoan 2.095 ziren, bost aldiz gehiago (hemen). Horietatik 24 Espainian, AEBko 651, Txinako 390, Alemaniako 110 edo Frantziako 39 eta Italiako 36 baino askoz gutxiago.\n• Milmilioidunen aberastasuna ere azken mendeko (eta agian historiako) aberastasun osoaren gaineko ehunekorik handiena da gaur egun: 2.095 pertsona horiek munduko biztanleriaren % 0,00003 dira, eta horien aberastasuna planeta osoko urteko produktu gordinaren % 12 da. Estatu Batuetan, 614 pertsona aberatsenek 165 milioien pareko aberastasuna dute, biztanleriaren erdia pobreena baita.\n• Ez da egia milmilioidunen aberastasuna haien berrikuntzaren emaitza denik edo hazkunde ekonomikoan edo enpleguan hobekuntzak ekarriko dituzten aurrerapausuak eragiteko gai direnik. Agerikoa da, hain zuzen ere, pandemiaren azken hilabeteetan: martxoko azken hiletik abenduaren 7ra, 651 milmilioi estatubatuarren ondare garbia bilioi bat dolar igo da, 2,95 bilioi dolarretik 4,01 bilioira (datuak hemen). Zer berrikuntza justifika dezake astakeria horrek?\nBeste ikerketa batzuek ere erakutsi dute berrikuntzak jarraibideak aldatu dituela azken berrogeita hamar urteotan. Joan den mendeko hirurogeita hamarreko hamarkadan, egia zen gehienbat konpainia pribatuen baitan edo haien bultzadaz gertatzen zela, eta horrek justifikatu egingo zituen aparteko onurak. Gaur egun, aldiz, badakigu berrikuntzaren bi heren inguru gobernuaren jasotzen funtsak dituzten edo funts publikoen ekarpen handia duten ekipoen barruan egiten dela (datuak hemen). Eta horrek, orain jasotzen diren ezohiko mozkin handiagoekin ez ezik, enpresek eta ondare handiek egiten duten ekarpen fiskal txikiagoarekin ere kontrastea egiten du: joan den mendeko hirurogeiko eta hirurogeita hamarreko hamarkadetan (irabazi gutxiagorekin) Estatu Batuetako diru-sarrera publikoen % 30 ematen zuten, eta orain, berriz, % 10 baino ez.\n• Era berean, ez da egia planetako aberatsenek, 2.095 pertsona horiek (ondare ezkutuak, diktadoreak edo nazioarteko gaizkileak kontuan hartu gabe) beren aberastasun handia pilatu dutenik beren merituari edo ahalegin pertsonalari esker edota ekonomia eraginkorragoa eta lehiakorragoa izan dadin laguntzen dutenik.\nThomas Piketty eta beste ikertzaile batzuen ikerketen arabera, Estatu Batuetan aberastasunaren %60 heredatzen da eta Europan %55 inguru (hemen). Eta Robert Reich ekonomialari estatubatuarrak erakusten du planetako aberastasun handienen jatorria ez dela meritua, berrikuntza edo eraginkortasun handiagoa. Herentziaz gain aberastasunen jatorria, lehia deuseztatzen duen merkatuen boterea, informazio pribilegiatua eta beren aldeko legeak eta arauak lortzeko politikariei ordainketak dira.\n• Era berean, frogatu da ez dela egia desberdintasunek eta oso aberatsak diren pertsonen existentziak ondorio positiboak dakartzanik. Alegia, “isuri-efektua” deritzona, egia ez dela frogatu da. Ez da egia, sinetsarazi nahi den bezala, zenbat eta superaberats gehiago egon, orduan eta aberastasun handiagoa "isurtzen" dela gizarte osoan.\nHala erakusten du London School of Economics and Political Scienceko (hemen) David Hope eta Julian Limbergen ikerketa batek. Frogatu ahal izan dutenez, gezurra da ekonomiarentzat ona denik superaberatsak egotea eta haien ondasunak zergak ordaintzetik gero eta salbuetsiago egotea. ELGAko 18 herrialdetan azken 50 urteetan gertatutakoa aztertu ondoren, ondorioztatu dute zergak jaitsi diren lekuetan desberdintasunak areagotu egin direla, zerga-beherapenak errentaren % 1 handiena duen taldeari baino ez baitiote mesede egin. Eta ikerketan egiaztatu dute zerga gutxiago eta desberdintasun gehiago daudela hazkunde ekonomiko txikiagoarekin eta langabezia handiagoarekin lotuta, eta hortik ondorioztatzen dute ez dela beldurrik izan behar superaberatsei zergak igotzeko (zehazki, izurriteak eragindako krisi-une hauetan), horrek ez baitu jarduera edo enplegu gutxiago sortuko, kontrakoa baizik.\n• Ez da egia, ezta ere, aberastasun handiagoa superaberatsen filantropia handi bati lotuta dagoenik. Esanguratsua da, adibidez, Bill eta Melinda Gatesek eta Warren Buffetek beste milioidunei proposatu zietenean beren aberastasunaren % 50 hamar urtez ongintza funtsetara ematea, 211 baino ez zituztela lortu, planetako 2.095 milionarioetatik hamarretik bat. Eta hori kontuan hartu gabe, filantropia mota hori, egia esan, elkartasuna pribatizatzeko modu bat baino ez dela; filantropiak diru-sarrerak murriztea dakar oinarrizko ondasun publikoak hornitzeko eta erakunde txikientzat edo independenteentzat, eta, logikoa denez, berekin dakar laguntzak jasotzen dituenaren kontrola, eta horrek, batzuetan, nabarmen doilortzen ditu.\nLogikoa da milmilioidun handiek beren aberastasun handien jatorria ezkutatzea. Logikoda da ere ez onartzea zein erabakigarria izan den aberastasuna pilatzeko orduan, ondasun eta baliabide publikoak eskura izatea, ez baitaude prest haien truke ordaintzeko. Baina ezin da ukatu, oro har, azken urteetan aberastasunaren inguruan izan den kontzentrazio hain apartarekin batera -ekonomian- jarduera gutxiago, krisi gehiago, enplegu gutxiago, ezinbesteko ondasun publikoen hornidura okerragoa eta merkatu kontzentratuagoak eta, beraz, ez-eraginkorragoak gertatu direla. Eta, beste ikuspuntu batzuetatik, eskubide indibidual eta sozial gutxiago, bidegabekeria gehiago eta demokrazia gutxiago; izan ere, ordezkaritza-politikatik kanpo erabaki dezaketenen boterea handitu egin da, alderdien, komunikabideen eta iritzia eta prestakuntza sortzeko iturrien gaineko kontrolari esker.\nGauden egoera zein den ikusita, guzti hau exijitzea ez da helburu politiko ezta ideologiko bat ere: Planeta menderatzen duten aberastasun handiak, besteek bezala gizartea mantentzen lagun dezaten lortzea, merkatuetan dituzten botere-abusuak indargabetzea eta zigortzea, politikan duten eragin makurra jazartzea eta zigortzea, edo meritokrazia sustatzea eta herentzia handia zigortzea. Guzti hau exijitzea inperatibo etikoa da, planetaren eta datozen belaunaldien etorkizunarekin arduratuta dagoen edozein pertsona sentikor, zintzok defendatu beharko lukeena.


Nik ikusi dudalako | Arabatik\n« Los hay que se fían\nSon unos hachas »\n22 mayo 2009 por arabatik\nHorixe da, horixe da, nik ikusi dudalako!!\nLehenengo idazki honetan ez nator subiranotasunaren aldeko diskurtsoa elikatzera, baizik eta azken egunotan ikusi ditudan jarrera batzuen aurrean nire harridura adieraztera. Egia esateko, esango nuke hauxe dela bizi izan dudan lehen gobernu-aldaketa; beraz, lehen aldia da niretzat hainbat lankideren jarrerak ikusteko. Bada, oso kuriosoa iruditu zait ikustea -gobernu berria azaldu denetik- zenbat jende dabilen bere independentzia politikoa aldarrikatzen.\nOrain arte, ardura politiko esanguratsuak izan dituen jendea bat batean independente omen da; eta bere lana, guztiz teknikoa. Horietako askok, gainera, maila altuko lanpostuetako funtzionario izanda, badute nora itzuli; alegia, ez doazela -inola ere- langabeziara.\nEz naiz ni nor inoren jarrera pertsonalak epaitzeko, eta bakoitzak jakingo du zer nolako erabakiak hartu behar dituen, eta zergatik; baina harrigarria egiten zait gaur egun ospe sozial handiagoa edukitzea politikoki independente izateak, dena delako egitasmo politikoarekin konpromisoa hartzeak baino.\nBadago, halere, beste gauza bat harritu eta, zentzu batean, mindu ere egiten nauena.\nAzken urte hauetan guztietan, eta askotxo izan dira, Jaurlaritzan hainbat pertsonek ardura politikoak hartu izan dituzte eta, ordutegi finkorik gabe -bere ardura horixe zelako- lanean fin ikusi ditut. Ibarretxe Lehendakariarentzat zintzotasunez lanean ibilitako pertsonez ari naiz. Horietako batzuk funtzionarioak ziren eta gobernu aldaketarekin bere lanera itzuli dira, baina beste batzuk, berriz, langabeziara joan dira, kale gorrira!.\nNola da posible horrenbesteko esperientzia pilatu duen jendearentzat EAJ moduko alderdi batek irtenbiderik ez izatea? Nola liteke EAJk –eta abertzaletasunak oro har esango nuke- oposizioa antolatu behar duenean, Ibarretxeren gobernuan parte hartu duten pertsona hauek baliagarriak ez izatea? Pertsona hauek, nik ikusi ahal izan dudanez, lan ona egin dute Euskal Herria egituratzeko hagak prestatzen. Agian ez dute egindakoa behar bezala saltzen jakin, eta ez dut esango dena ondo egin dutenik, baina bai lan handia egin dutela batzuek Euskal Herriaren alde. Hori nik kusi dudalako esaten dut.


Laburpena ( 90. zk.), 2013ko maiatzaren 13a, astelehena\nPDF (388 KB - 3 orri.)\nEBAZPENA, 2013ko apirilaren 26koa, Administrazio eta Zerbitzuetako sailburuordearena, zeinen bidez jakinarazten baita noiz argitaratu den Polizia eta Larrialdietako Euskal Akademiako iragarki-oholean 2013ko apirilaren 24ko Ebazpena, zenbait lagun ertzaintzako karrerako funtzionario izendatzen dituena (Oinarrizko Eskalako Agente Lehena Kategoría).\nIRAGARKIA, Eusko Legebiltzarraren 2013rako enplegu publikoaren eskaintzari buruzkoa (10/25.01.00.0004).\nEBAZPENA, 2013ko apirilaren 26koa, Araubide Juridikoaren, Zerbitzuen eta Hauteskunde Prozesuen zuzendariarena, Honen bidez, 63/2013-R prozedura laburtuko administrazioarekiko auzi errekurtsoari buruzko PCA-074-2013-VI administrazio-espedientea Administrazioarekiko Auzien 6 zenbakiko Bilboko Epaitegira bidaltzea xedatzen da, eta balizko interesdunak epatzen dira, epaitegi horretan ager daitezen.\nEDIKTUA, 654/12 hitzezko judizioaren ondoriozkoa.\nEDIKTUA, ezkontzaz kanpoko seme-alabentzako neurrien gainean bideratu den 287/12 prozeduraren ondoriozkoa.\nEDIKTUA, ebasketa-falta bategatik bideratutako 825/12 falta-judizioaren ondoriozkoa.\nIRAGARKIA, honako helburu hau duen kontratua formalizatzeko dena: «Informatikako material zaharkitua besterentzea» (Espedientea: X-001/2012).\nIRAGARKIA, Indukzio bidez atxikitako lauko hirukoitzeko eta masa detektoredun plasma espektrometro baten hornidura-kontratua formalizatu dela jakinarazteko dena. (36/12 PI).\nIRAGARKIA, Eusko Legebiltzarreko Kontratazio Mahiko kideak izendatzeari buruzkoa.\nIRAGARKIA, Kuartangoko Hiri Antolamenduko Plan Orokorraren aurrerakina onartzeari buruzkoa.